
Alexei şi Ivan discută cu căpitan ul englez 

PRIMA PARTE 

Aici îşi ţine iarna nemiloasa curte; 

Şi, prin nemărginitele ei holuri 

Furtunile se zbuciumă, cu armonii de urlete. 

Aici, tiranica-i putere îşi mestecă în dinţi mânia 

De gheaţă, crivăţ şi zăpezi eterne 

Aici îşi făureşte grindina şi îşi arată bucuria 

Ştiind că stăpâneşte jumătate din pământ şi vreme. 

x xk x 

Zăpezi peste zăpezi se-ngrămădesc până la cer Şi munţi de gheață se 
înalţă fioroşi şi reci; 

Nimic nu se arată celor ce pe mare pier Decât nori albi, ceţoşi, şi 
îngheţaţi pe veci. 

Anotimpurile lui Thomson 

CAPITOLUL | 


Arhanghelsk 


EI care privesc harta Europei observă că provincia Arhanghelsk ocupă o 
mare parte din Rusia europeană şi că țărmurile ei sunt scăldate de Marea 
Albă şi de Oceanul Arctic (sau îngheţat), ale cărui ape sunt îngheţate din 
septembrie până în iunie, formând astfel un hotar de gheaţă pentru o ţară 
al cărei climat este rece cea mai mare parte a anului şi îngheţat în rest. 
Primăvara nu este cunoscută în aceste regiuni friguroase, unde iarna 
lungă şi întunecată este urmată de o vară scurtă şi posomorâtă. Vă puteţi 
închipui, deci, cât de sărăcăcioase sunt recoltele, şi că, dacă nu ar fi 
animalele pe care le-a dăruit Providența ca pe o compensație, locuitorii 
unui asemenea ţinut ar muri de foame. îşi petrec scurta lor vară pescuind 
şi aprovizionându-se pentru iarnă prin vânzarea blănurilor animalelor 
ucise la vânătoare, trafic care formează cea mai însemnată resursă a 
locuitorilor din regiunile îngheţate de la Pol. Animalele care trăiesc într- 
un asemenea climat sunt acoperite cu blană bogată, care nu numai că le 
protejează de frigul extrem, dar adaugă foarte mult şi la valoarea lor. 
Renul este comoara cea mai de preţ a locuitorilor din aceste ţinuturi, şi 
sursa tuturor bunurilor lor. Atât de 

numeroase şi importante sunt utilizările acestui animal, încât sunt puţini 
cei care nu le au; el înlocuieşte de fapt calul, vaca şi oaia. înhămaţi la 
sanie, renii trec peste lacuri şi râuri îngheţate, urmându-şi călătoria zi şi 
noapte, „pe cărările nevăzute ale zăpezilor". Din laptele lor se face 
brânză; carnea lor se mănâncă, iar pielea lor devine îmbrăcăminte şi 
aşternut, chiar şi acoperiş pentru corturi. 


t 


E i r- -i > 
Având în vedere poziţia nefavorabilă a acestei părţi din Rusia, nu este de 
mirare că este puţin populată; şi ar fi încă şi mai nelocuită, dacă laponii şi 
eschimoşii nu ar trece din când în când pe acolo. 
Oraşul Arhanghelsk este capitala provinciei, cândva singurul port din 
Rusia; a rămas aşa până la înfiinţarea docurilor din Cronstadt şi 
întemeierea oraşului Sankt Petersburg, în 1703; trecerea a fost 
descoperită de englezi, în 1553. Este situat într-o zonă joasă şi 
mlăştinoasă, pe râul Dvina, care se varsă în Marea Albă; oraşul este 
construit în întregime din lemn şi numără aproape 15.000 de locuitori. 
Portul lui este cel mai mare depozit de comerţ cu Siberia, şi este 
frecventat de numeroase corăbii olandeze, englezeşti şi nemţeşti, venite 
să cumpere blănuri, metale şi cherestea 


pentru corăbii, mai ales din lemn de larice!, care devine tare ca piatra la 
contactul cu apa sărată. Se spune că unele din clădirile construite din 
lemn de larice au rămas în picioare timp de două sute de ani; un exemplu 
sunt palatele din Veneţia, care au rămas la fel ca în momentul întemeierii 
„cetăţii de pe mare". Portul Arhanghelsk este şi sediul corăbiilor care 
pescuiesc pe coasta Spitzbergen şi în Novaia Zemlea. El mai cuprinde şi 
un şantier naval pentru construirea şi repararea corăbiilor de război şi 
comerţ; datorită tuturor acestor lucruri, în ciuda severităţii climatului şi 
aridităţii solului, populaţia din Arhanghelsk găseşte nu numai căi de 
supravieţuire, ci şi de îmbogăţire, şi obţine de la cei care vizitează ţărmul 
nu numai bani, ci şi produsele unor ţări mai favorizate, pe care le 
schimbă cu produsele puţine şi valoroase oferite de ţara lor zgârcită. 

1 Arbore din familia pinului, care are frunzele sub formă de ace şi conurile de formă 


rotundă (din lat. Larix) 
CAPITOLUL II 


Ozaroff şi fiul său Alexei 


ACUM patruzeci de ani, printre negustorii bogaţi din acest port rusesc, 
numele lui George Ozaroff era la mare cinste; prudenţa şi cinstea îi 
asiguraseră nu numai o avere considerabilă, ci şi respectul şi stima celor 
cu care avea de a face. 

Ozaroff avea un fiu, obiectul tuturor grijilor şi speranţelor sale. înalt, 
puternic şi bine făcut, tânărul Alexei se învățase de timpuriu cu asprimea 
climatului natal, şi promitea să fie nu numai sănătos şi puternic, ci şi 
dăruit cu un caracter după dorinţa tatălui său. Era educat cu multă grijă, 
şi, chiar dacă era destinat să conducă afacerea tatălui său, fusese instruit 
şi în alte domenii, în afară de cele legate de comerţ, fiindcă Ozaroff 
credea că nici o învăţătură sau informaţie nu sunt de prisos celui care 
ocupă o poziţie importantă, şi că o minte cultivată valorează mai mult 
decât bogăţia. în afară de asta, Alexei fusese învăţat din copilărie să se 
teamă de Dumnezeu, să-şi iubească aproapele şi să respecte legile ţării 
lui. 

Până acum, Alexei îşi urmase studiile, şi fusese singurul obiect al grijii 
părinţilor săi; dar acum, Ozaroff pierduse un frate, care murise lăsând în 
urmă un copil, un 

băiat de vârsta lui Alexei, a cărui mamă murise cu ceva timp înainte, şi 
care era acum orfan. Bunul negustor nu ezitase să-l primească în casa lui 
pe băiatul fără tată, hotărât să-l înlocuiască pe cel pierdut, şi să-i ofere 
copilului toate avantajele de care avea parte fiul său. De aceea, Ivan a 
devenit membru al familiei, şi a împărţit cu vărul său toate studiile şi 
preocupările. Băiatul era bun şi iubitor, şi îi era superior lui Alexei în 
abilităţile naturale; în afară de asta, învăţa foarte uşor. 

Când nu învăţa, era nepăsător, şi uşor influenţat de atracțiile 
momentului; puţine lucruri îl impresionau, şi chiar dacă îi rănea pe cei 
care îl iubeau, continua să fie la fel de nepăsător, conform obiceiului său 
de a ceda tentaţiilor fără să se gândească la consecinţe. După cum se 
întâmplă cu asemenea caractere de obicei, avea un temperament blând şi 
amabil, şi farmecul veseliei şi bunei dispoziţii îi procura o anume 
indulgență, care îi încuraja instabilitatea naturală şi nesocotinţa. Alexei 
ceda prea uşor în faţa acestui nou tovarăş, care se gândea numai la sine, 


fără să ţină seama de cel căruia îi datora ascultare şi supunere. 
Următoarea poveste ne va arăta pericolele şi necazurile pe care le poate 
aduce o asemenea purtare. 


CAPITOLUL 


Dragostea pentru mare 


UPÂ cum am văzut, Ozaroff îşi destinase fiul carierei pe care el însuşi o 
urmase cu succes, şi îi oferise o educaţie care să-l califice pentru această 
slujbă. Ivan împărtăşea învăţătura vărului său, dar s-a văzut în curând că, 
atunci când era liber să-şi urmeze înclinațiile, prefera să meargă mai 
degrabă în port decât la depozitele unchiului său; îi făcea mare plăcere să 
stea de vorbă cu marinarii care se aflau la bordul diferitelor corăbii 
ancorate în port, să cunoască variatele lor scopuri şi destinaţii, şi să 
capete cunoştinţe de marinar, pilot şi căpitan. Cu nesocotinţa lui 
obişnuită, se gândise să-l ia şi pe Alexei în aceste plimbări, şi să-1 facă 
să-i împărtăşească gustul pentru viaţa pe mare, deşi ştia bine că acest 
lucru contrazicea intenţiile unchiului său. Treptat, Alexei cedase 
exemplului şi puterii de convingere a vărului său, şi în curând îşi pierdu 
tot interesul pentru afacerea tatălui său. Ozaroff simţi curând 
schimbarea, deşi pentru un timp fusese în necunoştinţă de cauză; dar 
Alexei nu avea nici un secret faţă de tatăl său, şi, la întrebările 
cercetătoare ale acestuia, îşi mărturisi dorinţa de a afla informaţii care 
să-l pregătească pentru viaţa pe mare, şi visul său de a vizita alte ţări. 
Ozaroff era prea prudent ca să-şi dea pe faţă dezamăgirea 

şi să-şi manifeste opoziţia. Se mulţumi să-i zugrăvească fiului său 
greutăţile şi pericolele vieţii de marinar, în contrast cu avantajele şi 
confortul de care se bucura unul ca el. Din nefericire, Alexei îşi pierduse 
mama la scurt timp după venirea lui Ivan; dacă nu s-ar fi întâmplat 
această nenorocire, puterea ei de convingere şi sfaturile lui Ozaroff ar fi 
biruit influenţa vărului său; însă Alexei insistă în dorinţa de a intra în 
marină cu vărul său, şi tatăl lui hotărî să-i trimită pe amândoi la Colegiul 
Naval de la Sankt Petersburg. Ştia că în această instituţie vor fi instruiți 
nu numai în ştiinţele nautice, ci şi în orice altă ramură a educaţiei 
practice; aşa că, dacă fiul său şi-ar fi părăsit proiectul actual şi s-ar fi 
întors la dorinţele lui, ar fi avut numai de câştigat din frecventarea celui 
mai bun colegiu din capitala marelui imperiu rusesc. Bunul negustor era 
influenţat şi de ideea că fiul său ar avea de câştigat întâlnindu-se cu alţi 
tineri de vârsta lui şi supunându-se controlului şi disciplinei dintr-un 
colegiu de stat, în loc să-şi urmeze plăcerile şi scopurile acasă, 
necontrolat de nimeni. 


CAPITOLUL IV 


Sankt Petersburg 


OTĂRÂREA lui Ozaroff a fost primită cu mare bucurie de Alexei şi 


vărul său, şi s-au pregătit cu însufleţire pentru călătoria la Sankt 
Petersburg; au fost însoţiţi de Ozaroff, care a petrecut câteva zile cu ei, 
arătându-le minunile capitalei şi aşezându-i în viitoarea lor locuinţă. 
Oraşul imperial Petersburg avusese începuturi modeste. în anul 1703, 
Petru cel Mare a început să-l construiască. A construit o căsuţă pentru 
el, şi câteva bordeie pe un teren mocirlos de lângă râul Neva. în 1711, 
împăratul, cu mâna lui, a pus temelia unei case de cărămidă şi, la mai 
puţin de nouă ani de la construcţia bordeielor de lemn, sediul imperiului a 
fost mutat de la Moscova în acest oraş. Astăzi, el se numără printre cele 
mai frumoase capitale ale Europei, prin numărul, mărimea, calitatea şi 
eleganța clădirilor sale publice, dintre care cele mai multe au fost 
construite din marmură sau granit alb. Una dintre cele mai impunătoare 
este clădirea Amiralității. Are aproape jumătate de kilometru în lungime, 
şi este centrul în care se întâlnesc cele trei străzi principale din Sankt 
Petersburg. împreună cu cei doi tineri, Ozaroff vizitase palatul de 
iarnă, sau palatul imperial, biserica Kazan, 

construită după planul bisericii Sfântul Petru din Roma, biserica Sfântul 
Isaac, cu vastele ei arcade şi colonadele înalte de cincizeci şi şase de 
picioare - fiecare dintr-o singură bucată de granit - şi catedrala, unde, 
printre mormintele puternicilor țari, se află însuşi mausoleul lui Petru cel 
Mare şi al Ecaterinei. în cele din urmă, au vizitat căsuţa de lemn în care 
locuise Petru atunci când îşi construia viitoarea capitală; era simplă şi 
avea numai trei odăi. Lângă această locuinţă umilă se mai afla încă un 
copac uriaş, înalt de vreo zece picioare. Atunci când marele fondator al 
Sankt Petersburgului a întrebat la ce înălţime ajunseseră inundaţiile, i s-a 
arătat vârful copacului, şi se spune că, pentru o clipă, s-a gândit să 
abandoneze giganticul său proiect. Totuşi, a mers înainte, şi, după câţiva 
ani, şi-a instalat curtea pe locul insulei mlăştinoase, acoperită vara de 
noroi şi iarna de apă îngheţată. Nu era de mirare că Alexei şi Ivan 
uitaseră tot ce lăsaseră în urmă, captivaţi de tot ce era nou şi minunat, 
sau ca se bucurau de hotărârea care le aducea atât de multă plăcere şi 


care le mărea dorinţa de a vizita alte ţări. 
CAPITOLUL V 


Colegiul naval 


UPĂ ce au văzut tot ce le permitea timpul, Ozaroff s-a întors în 


locul în care tinerii urmau să-şi petreacă următorii trei ani, iar apoi şi-a 
luat rămas bun de la ei îndemnându-i stăruitor să-şi vadă de studii şi să 
umble pe cărarea evlaviei şi a virtuţii, în temere de Dumnezeu. Alexei şi 
Ivan au ascultat cu atenţie şi respect cuvintele bunului negustor, iar după 
aceea au primit binecuvântarea lui cu lacrimi în ochi. 


Apoi, timpul a trecut destul de plăcut. Cei doi veri au făcut progrese 
însemnate în studii. între ei exista în continuare o strânsă legătură de 
prietenie. Cele câteva încurcături în care a intrat Alexei trebuiau puse pe 
seama nefericitei sale slăbiciuni, din cauza căreia adoptase vederile şi 
opiniile vărului său. Această slăbiciune îi permitea lui Ivan să câştige tot 
mai multă stăpânire asupra lui. 

La încheierea celor trei ani, tinerii s-au întors în oraşul natal, luând cu ei 
mai mult decât un certificat de bună purtare şi de progrese generale. 

în locuinţa lui singuratică, Ozaroff s-a bucurat de prezenţa fiului şi 
nepotului său. S-a stabilit ca ei să se odihnească şi să 

16 


Naufragiaţi, dar nu pieduți 
se relaxeze după lunga perioadă de studiu intensiv în care fuseseră 


angajaţi. 

Alexei şi Ivan petreceau o mare parte din timp vizitând diferitele vase 
care se aflau în port şi se interesau foarte mult de cele ancorate în 
Arhanghelsk, observând diferenţele care existau între vasele venite din 
diverse ţări, fiecare cu o anumită formă, încărcătură, echipaj şi marfă. 
Corăbiile englezeşti erau, totuşi, cele care solicitau cea mai mare atenţie; 
superioritatea construcţiei lor, ordinea care domnea la bord şi 
îndemânarea marinarilor stârneau admiraţia, şi le măreau dorinţa de a 
face prima călătorie la bordul unei corăbii englezeşti. Ivan plănuia să-şi 
înceapă călătoria pe o corabie rusească, care se pregătea pentru mare, 
dar nu avea încă echipajul complet. în privinţa lui Alexei nu se luase nici o 
hotărâre; tatăl lui spera încă să-i potolească dorinţa de a merge pe mare. 
Câteodată, tânărul părea să ezite şi înclina să asculte dorinţele tatălui 
său; apoi, influenţa lui Ivan triumfa din nou. 

Ar fi fost bine pentru el să asculte sfatul tatălui său, şi nu nebunia unui 
tovarăş fără minte. 

17 

CAPITOLUL VI 


O hotărâre pripită 

ASTFEL stăteau lucrurile, când cei doi tineri au întâlnit un căpitan 
englez, a cărui corabie ancorase în Arhanghelsk; îşi petrecuse toată viaţa 
pe mare, şi participase la câteva expediţii de descoperire. Tovărăşia şi 
conversaţia lui erau, din acest motiv, pe gustul lui Ivan şi al vărului său; 
erau mereu împreună, la bordul corăbiei sale, construită şi dotată cu 
toate necesităţile unei călătorii în mările polare. 

Proiectul de a găsi o trecere nord-vestică spre Asia era în atenţia 
naţiunilor maritime europene în timpul acela. Ca de obicei, Anglia ocupa 
primul loc în aflarea cunoştinţelor, şi în câştigarea beneficiilor. 
Raporturile căpitanilor de pe vasele care pescuiau balene în nord, care 
spuneau că, în anumite anotimpuri, mările din regiunile arctice erau 
destul de dezgheţate ca să permită trecerea, dăduseră naştere multor 
planuri aventuroase, şi reînviaseră speranţa de a găsi o trecere între 
Oceanul Atlantic şi Pacific, sau o rută navigabilă prin nordul Asiei. Prin 
urmare, în anul 1818, Anglia a pregătit două expediţii; una destinată să 
descopere trecerea de nord-vest, iar alta să croiască o trecere peste pol. 
în afară de aceste expediţii publice, mulţi aventurieri porneau în aceeaşi 

călătorie îndrăzneață şi periculoasă, influenţaţi fie de ambiţie, fie de 
speranţa de a primi răsplata oferită de guvernul Angliei pentru orice 
descoperire importantă. 

Printre aceştia din urmă se afla şi căpitanul de pe Juno, prietenul celor 
doi veri. Cunoştinţele şi experienţa lui le câştigase admiraţia, iar purtarea 
şi manierele lui meritau toată stima. într-un ceas rău, hotărâră să-i 
propună să-l însoţească în călătoria pe care urma s-o facă. După cum era 
de aşteptat, căpitanul le-a primit propunerea cu plăcere. Absenta lui 
Ozaroff părea, totuşi, să se opună proiectului; acesta plecase de acasă în 
interes de afaceri. Căpitanul nu aştepta decât un vânt favorabil, şi era 
gata să plece oricând. Dorea să-i ia pe cei doi tineri cu el, mai ales pe 
Ivan, al cărui caracter curajos şi întreprinzător, la care se adăugau 
abilităţile naturale şi educaţia superioară, promiteau să facă din el o 
achiziţie valoroasă pentru echipajul de pe Juno. 

Fără să ţină seama de altceva în afară de interesele lui, căpitanul folosi 
orice metodă pentru a-i convinge pe Ivan şi Alexei să-l însoţească fără să 
mai aştepte întoarcerea negustorului; orbit de egoism, nu ezita să-i 
îndemne pe tineri la o asemenea călătorie primejdioasă, spunându-le că 
expediţia va dura numai trei luni şi că bucuria de la întoarcere va şterge 
neliniştea pe care o va simţi Ozaroff în timpul absenței lor. 

Ivan ascultă de îndată sfaturile rele ale acestui nou prieten. Alexei ezită 
un timp; conştiinţa îi spunea că înfăptuieşte un act de neascultare şi 
nerecunoştinţa faţă de cel mai bun tată; dar, în sfârşit, puterea de 
convingere a lui Ivan şi a căpitanului i-au biruit scrupulele - şi se lăsă 
condus de vărul său, ca de obicei. Pasul fatal fu făcut, iar tânărul, uitând 
orice datorie, se hotărî să-şi urmeze înclinațiile şi sfatul unui străin 
viclean. 

O scrisoare care le explica decizia a fost lăsată pentru Ozaroff, conţinând 
toate argumentele căpitanului de pe Juno, 

precum şi speranţa lor de a se întoarce grabnic. îşi exprimau durerea că 
au fost nevoiţi să plece fără binecuvântarea şi permisiunea lui, pe care le- 
ar fi primit cu bucurie dacă ar fi fost posibil. 

Oare cine îi făcuse să acţioneze aşa, dacă nu voinţa lor păcătoasă? Şi cum 
puteau să spere că vor primi binecuvântarea lui Dumnezeu, dacă se 
lipseau de cea a părintelui lor pământesc, împotrivindu-se în mod direct 
poruncii „Cinsteşte pe tatăl tău şi pe mama ta"? 


20 
CAPITOLUL VII 


Călătoria 

ANCORA fusese ridicată, un vânt uşor umfla pânzele; Juno luneca uşor pe 
apă. Peste puţin timp, oraşul Arhanghelsk rămase în urmă; încă puţin, şi 
doar coasta Rusiei rămase vizibilă, iar în cele din urmă nu se mai văzu 
nimic, în afară de oceanul nemărginit şi cerul senin la orizont. Nu fără 
emotie, tinerii noştri văzură că părăseau cu repeziciune tot ce iubeau, şi 
fiecare oră îi ducea mai departe de căminul şi ţara lor, de protecţia care 


nu este preţuită până când nu este pierdută. Pentru un timp, totuşi, 
noutatea poziţiei lor, diferitele obiecte interesante de la bord, zarva şi 
emotia primelor zile împiedicară gândurile serioase şi înţelegerea 
consecinţelor care aveau să urmeze purtării lor nesăbuite. 

Cea mai desăvârşită ordine şi disciplină domneau la bord; fiecare ordin 
era ascultat cu promptitudine şi exactitate. Căpitanul ştia cum să 
combine asprimea cu bunătatea, iar marinarii îl priveau cu încredere şi 
respect. 

Deoarece corabia înainta cu uşurinţă, munca primelor zile se simplificase 
mult; însă căpitanul se gândise că tinerii săi prieteni nu trebuiau să aibă 
prea mult timp liber; de aceea, folosea fiecare ocazie pentru a le oferi 
informaţiile pe care le câştigase dintr-o lungă experienţă, şi pentru a le 
stârni 

interesul prin povestirile detaliate ale diferitelor călătorii, şi felul în care 
scăpase din multe pericole. 

Alexei nu putea, totuşi, să îşi înăbuşe vocea conştiinţei; el îşi iubea tatăl. 
Gândul durerii pe care o va simţi aflând că fiul său 1-a părăsit îl chinuia 
mereu şi îi cauza multe ceasuri de durere. Aceste gânduri veneau, vai, 
prea târziu, dar erau rezultatul sigur al oricărei abateri de la cărarea 
datoriei. 


Seis; 
r 


La rândul lui, Ivan nu era ocolit de remuşcări; avea şi el lacrimi în ochi 
când se gândea la felul nedemn în care răsplătise bunătatea unchiului 
său; dar la el, orice gând serios se ducea la fel de repede cum venea. 
Asemeni norilor, care se risipesc la orice adiere şi eliberează faţa 
soarelui, impresiile bune dispăreau din inima lui înainte de a avea timp să 
aducă roade. 

Acum îi vom părăsi pe tinerii aventurieri pentru un timp, pentru e ne 
întoarce la Arhanghelsk. 

La primirea scrisorii în care Alexei îşi exprima dorinţa de a naviga cu 
căpitanul de pe Juno, negustorul îşi grăbi întoarcerea, sperând că îşi va 


putea opri fiul de la un proiect care îi nimicea toate speranţele. în ceea 
ce-l privea pe Ivan, unchiul său nu avea nici o intenţie de a se opune 
dorințelor lui; voia numai să-l încredinţeze grijii şi călăuzirii unui căpitan 
de încredere. Dar, la întoarcerea acasă, bunul căpitan găsi scrisoarea 
care îi anunţa plecarea celor doi tineri. Ne putem închipui cu uşurinţă 
surprinderea şi durerea lui; fiecare plan fusese zădărnicit; fiecare 
speranţă, zdrobită. îşi dădu seama de la început că fiul său cedase 
insistențelor altora; nu îşi formă părere favorabilă nici despre căpitan, pe 
care îl învinovăţi pe drept cuvânt pentru participarea la o asemenea 
ticăloşie. 

Răul era, totuşi, ireparabil. Nefericitul tată îşi găsea alinare numai în 
rugăciune, cerând iertare şi protecţie pentru copiii săi rătăcitori, în 
speranţa că nici un rău nu va urma purtării lor nesăbuite. 

Novaia Zemlea 


N timp ce Ozaroff jelea în singurătate neascultarea fiului şi nepotului său, 
corabia care îi purta departe de casă îşi urmase călătoria, ajutată de vânt 
şi vreme, şi ajunsese pe coasta Novaia Zemlea. Cele două mari insule 
care formează Novaia Zemlea se află în Oceanul îngheţat şi sunt 
despărțite de continentul european prin strâmtoarea Waygatz, şi una de 
alta prin strâmtoarea Matoşkin. Plini de curiozitate, călătorii noştri 
priveau aceste locuri pustii, înconjurate de aisberguri? în timpul iernii, şi 
îngheţate mereu până la doi metri adâncime. 

Partea de sud era joasă şi întinsă, dar în curând descoperiră un lanţ 
munţi, cu vârfuri acoperite de zăpezi veşnice. Pe ţărmuri se aflau 
numeroase morse:, sau cai de mare, şi printre stânci cuibăreau 
nenumărate păsări. Aceste insule sărăcăcioase şi nelocuite sunt vizitate 
de ruşi în timpul celor trei luni de vară; aceştia vin cu scopul de a vâna 
vulpi 

2? Blocuri mari de gheaţă desprinse dintr-un ghețar, şi care plutesc pe ocean, cu cea mai 
mare parte cufundată în apă 

3 Uriaşe mamifere arctice, înrudite cu balena şi leul de mare, care au piele groasă şi colţi 
lungi 

polare, urşi albi şi morse, dar şi lebede şi gâşte polare, foarte valoroase 


datorită penajului lor bogat şi abundent, care formează un articol de 
comerţ valoros. Aceste insule sunt întotdeauna acoperite de zăpadă, sub 
care nu creşte nimic în afară de muşchi şi licheni. Timp de trei luni, 
soarele nu răsare niciodată, iar întunericul nu este risipit decât de aurora 
borealăt. Acest fenomen splendid, atât de rar în Europa, are loc frecvent 
în regiunile arctice şi antarctice, luminând cu razele lui strălucitoare 
întunericul în care se cufundă lumea polară în timpul iernii aspre. La 
aceste latitudini, frumosul 


fenomen poate fi văzut în toată măreţia lui; adesea, razele lui au culori 
diferite, roşii-purpurii, albastre, galbene, verzi şi violete, unite într-o 
lumină permanentă. S-a stabilit că strălucirea aurorei este suficient de 
mare ca să depăşească lumina stelelor, şi uneori chiar să o acopere. 
Părăsind ţărmul acestor insule, Juno îşi continua călătoria spre hotarele 
Polului Nord, apropiindu-se din ce în ce mai mult de apele furtunoase ale 
Oceanului îngheţat, care, totuşi, nu îşi merită numele în iunie şi iulie, 
fiindcă soarele 

Fenomen care are loc în timpul nopţilor polare, cauzat de interacţiunea gazelor 
atmosferice cu particulele solare; apare sub formă de mănunchiuri de raze, arcade şi 
coloane de lumină colorată 

care rămâne douăzeci şi patru de ore pe cer îl încălzeşte foarte tare. 
Alexei şi vărul său ştiau că, în timpul solstițiului de vară, soarele nu 
apune niciodată în regiunile polare; ştiau şi că în timpul celor trei luni de 
iarnă, discul său strălucitor nu se înalţă niciodată deasupra acestor 
teritorii îngheţate, dar nu aveau nici o dorinţă de a experimenta personal 
aceste adevăruri. 

înainte de a pleca din Arhanghelsk, căpitanul avusese grijă să-şi asigure 
serviciile unui pilot rus, un marinar bătrân şi experimentat, obişnuit cu 
aceste mări nordice, şi cu schimbările ciudate şi periculoase la care este 
expus navigatorul. 

Alexei şi Ivan petrecuseră multe ore alături de compatriotul lor, de la 
care aflaseră multe informaţii valoroase, datorate experienţei pe care 
acesta o câştigase în periculoasa lui viaţă. 

Timpul trecea, şi căpitanul observă că soarele îşi scurta vizitele, 
semnalându-şi apropiata plecare. Discul lui se vedea în fiecare zi, dar 
căpitanul ştia că peste puţin timp va trece dincolo de orizont, şi că se 
apropia vremea când întreaga regiune se va cufunda în întuneric. 
Renunţă aşadar la ideea de a-şi continua călătoria, gândindu-se să se 
întoarcă la Arhanghelsk, sau să găsească un port în care să petreacă 
iarna în siguranţă. 

Comunicând pilotului această hotărâre, află că acesta avea aceeaşi 
părere, şi, mai mult, că socotea că nu trebuie să piardă nici o clipă, 
temându-se că iarna va veni peste ei şi că vor fi prinşi de teribilele furtuni 
care frământau mările în acest anotimp. 

Templul 


Temerile pilotului nu erau neîntemeiate. O vijelie puternică porni în sud- 
est, purtând corabia în direcţia pe care căpitanul şi pilotul voiau s-o 
ocolească. Acum se transformase în furtună şi, înainte ca echipajul să 


aibă timp să execute comenzile căpitanului, pânzele au fost sfâşiate în 
bucăţi de furia vântului, iar catargul şi velatura trosneau, gata-gata să se 
prăbuşească peste corabie; chinuită, aceasta se înălța pe crestele 
valurilor numai ca să se scufunde în următorul moment în vâltoarea 
înspumată. Echipajul încerca zadarnic să se împotrivească furtunii; 
eforturile lor erau nefolositoare; nefericita corabie era pradă vânturilor şi 
valurilor, amenințând să fie distrusă, ciocnindu-se de o stâncă sau 
sfărâmându-se în bucăţi din cauza bucăţilor de gheaţă care pluteau în 
jurul ei. Nori întunecaţi acopereau cerul, şi nici o stea nu-i încuraja pe 
nefericiţii marinari; vântul se schimbase dintr-o dată, aducând bucăţi 
mari de gheaţă asupra vaporului şi producând o scădere atât de mare 
temperaturii, încât cei mai mulţi membri ai echipajului se refugiară în 
cabine, ca să aştepte deznodământul furtunii. 

Dar unde erau Alexei şi Ivan în timpul acestor nesfârşite ceasuri de 
groază şi pericol? Aşezaţi unul lângă 

altul într-o cabină, îşi aşteptau soarta în disperare tăcută! Degeaba 
scrutau faţa căpitanului, sperând să descopere un semn că mai exista o 
şansă; nici un cuvânt şi nici o privire nu-i trădau temerile şi speranţele. 
Timp de trei zile, furtuna urlă cu furie grozavă, iar poziţia lor devenea 
mai disperată cu fiecare oră. 

Oricât de mare ar fi fost groaza ei, aceasta era dublată de amarele 
remuşcări care îi asaltau pe cei doi tineri; o priveau ca pe o răsplată 
dreaptă pentru neascultarea lor. 

-Oh! exclamă Alexei, de ce nu am ţinut seama de dorinţele tatălui meu, de 
ce l-am părăsit cu atâta mişelie? Dumnezeu ne va pedepsi lăsându-ne să 
pierim; şi, dacă pierim aici, sărmanul meu tată nu va şti niciodată care 
ne-a fost soarta, cât de mult ne-am căit şi cât am regretat. 

Ivan se chinuia şi mai mult, acuzându-se nu numai de nerecunoştinţa faţă 
de unchiul său, ci şi de faptul că el fusese cauza neascultării vărului său, 
pe care îl condusese la distrugere. 

Căpitanul bănuia sentimentele celor doi tineri nefericiţi şi le împărtăşea 
remuşcările. Târziu, în cea de-a treia zi, gândurile acestea negre fură 
întrerupte dintr-o dată de o scuturătură atât de violentă, încât simţiră cu 
toţii că vasul nu mai poate rezista. 

-Dumnezeu să aibă milă de noi! exclamă căpitanul, fiindcă fără ajutorul 
Lui vom pieri! 

Paralizaţi de groază, Alexei şi Ivan nu îndrăzneau să invoce mila Celui 
Prea înalt; totuşi, aceste simţăminte nu durară decât un moment, fiindcă 
următorul îi găsi pe genunchi, rugându-se pentru iertare şi pentru 
izbăvirea din teribilul pericol care îi ameninţa. 

Aisberguri 


TAREA corăbiei era într-adevăr disperată, învăluit în întuneric, echipajul 
asculta îngrozit urletele furtunii, zgomotul valurilor înfuriate şi loviturile 
blocurilor de gheaţă care se ciocneau violent de corabie, fiecare şi toate 
la un loc ameninţând-o cu distrugerea. 


Un şoc, mult mai violent decât primul, scutură corabia dintr-un capăt în 
celălalt, aruncând oamenii dintr-o parte în alta. Corabia se ridică purtată 
de o putere nevăzută, iar apoi se scufundă cu un zgomot înfiorător în 
adâncurile abisului; pentru un moment se mişcă înainte şi înapoi, apoi 
rămase liniştită şi nemişcată. Cu toţii credeau acum că fusese spartă şi că 
îi aştepta distrugerea. în mijlocul acestei crize teribile, căpitanul nu-şi 
pierdu nici curajul, nici prezenţa de spirit; însoţit de pilot, cobori în cală, 
ca să vadă pagubele pe care le suferise corabia. 

Spre marea lor uşurare, văzură că totul era în regulă acolo; remarcară de 
asemenea că violenţa furtunii se mai potolise. Se grăbiră spre punte, de 
unde zăriră câteva stele care străluceau palide printre norii care se 
risipeau. în curând, căpitanul şi tovarăşul său văzură că nu se loviseră de 
o stâncă, ci de aisberguri, care păreau să formeze graniţa unei uriaşe 

mase de gheaţă, mărginită pe o parte de marea deschisă; dar şi această 
suprafaţă liberă era înţesată de aisberguri, judecând după zgomotul 
ghețarilor care se loveau de corabie. 

Căpitanul se grăbi să informeze echipajul în privinţa poziţiei riscante a 
corăbiei. Velatura şi catargul erau distruse, iar pânzele atârnau sfâşiate; 
văzură de îndată că le era imposibil să ajungă la marea deschisă şi că era 
foarte probabil să fie prinşi de masa de gheaţă, ceea ce excludea orice 
speranţă de scăpare. Se părea că scăpaseră de o moarte instantanee şi 
violentă numai ca să piară încet şi chinuitor. Unii riscară să murmure, 
spunând că suferinţele lor de abia începeau. 

Căpitanul simţea toată responsabilitatea care cădea asupra lui, mai ales 
în privinţa lui Alexei şi Ivan; se căi amarnic de răul pe care îl făcuse, 
convingându-i să vină cu el şi să se opună voinţei lui Ozaroff. 

Cea mai urgentă necesitate era acum întărirea echipajului, istovit de 
oboseală, foame şi sete; fiindcă pericolul imediat trecuse, căpitanul, 
însoţit de tinerii săi prieteni, împărţi merinde şi o porţie dublă de alcool, 
apoi se bucură de puţină odihnă, gândindu-se mereu ce trebuie să facă 
pentru siguranţa corăbiei şi a echipajului. 

ceia XI 


Discuţia 


ILOTUL ştia că nu puteau fi la mare distanţă de Spitzbergen. Odată cu 
ivirea zorilor, căpitanul încercă să descopere cu ajutorul telescopului 
orice semn al apropierii de pământ. Corabia nu avea daune serioase; 
putea să le ofere adăpost şi protecţie, nu numai faţă de asprimea 
climatului, ci şi faţă de atacurile urşilor polari, cei mai formidabili 
locuitori ai regiunilor arctice, care, în timpul iernilor nesfârşite, cutreieră 
țărmurile îngheţate în căutarea prăzii, sau se caţără pe munţii de gheaţă, 
la distanţe considerabile de pământ. 

Corabia era de asemenea bine aprovizionată cu hrană. 


Pe măsură ce lumina creştea, căpitanul se gândi că ceea ce se vedea în 
depărtare semăna mai mult a vârfuri muntoase decât a aisberguri; aşa că 
exista un motiv de bucurie, fiindcă, în loc să se afle pe oceanul îngheţat şi 
nemărginit, erau aproape de uscat, oricât de pustiu şi neprimitor ar fi fost 
acesta. Se grăbi să-şi împărtăşească speranţele pilotului, care calculase 
poziţia şi era de acord cu căpitanul, spunând că se aflau în apropierea 
unei insule, sau chiar a continentului. Hotărâră pe loc să trimită câţiva 
membri & echipajului în expediţie, ca să afle dacă ideile lor erau 

corecte, şi dacă exista vreo şansă de a ajunge pe uscat şi de a obţine 
adăpost, văzând că blocurile de gheaţă se îngrămădeau în jurul lor, 
amenințând să-i zdrobească corabia. 

Fiindcă marinarii erau sătui şi odihniţi, căpitanul îi adună în jurul său şi le 
spuse: 

-Nu este nevoie să vă explic dificultăţile şi pericolele poziţiei noastre; s-ar 
putea, totuşi, să nu fim într-o situaţie disperată; dar, despărțiți de lume 
cum suntem, nu putem cere ajutor decât de la Dumnezeu; nu ne putem 
bizui doar pe puterile noastre. Să nu ne lăsăm pradă disperării şi 
descurajării, ci să ne îmbărbătăm. Am motive să cred că nu suntem 
departe de uscat, şi că, dacă am ajunge acolo, am petrece iarna în 
siguranţă, sperând că întoarcerea primăverii şi verii ne va aduce izbăvire. 
Vreau să aleg câţiva dintre voi să exploreze şi să vadă dacă suntem sau 
nu aproape de uscat, iar cei care rămân aici vor aştepta răbdători 
rezultatul, împăcându-se cu soarta pe care ne-a pregătit-o Dumnezeu. 
întăriţi şi încurajați puţin de această cuvântare, sărmanii marinari 
făgăduiră să împlinească cerinţele căpitanului lor. Pilotul fu primul 
voluntar care se oferi pentru expediţie. Alexei şi Ivan cerură permisiunea 
de a-1 însoţi. Pilotul le întări cererea; ştia că erau tineri, puternici şi 
curajoşi, şi că se vor lăsa călăuziţi de sfaturile şi experienţa lui; de aceea, 
era bucuros să-i aibă tovarăşi. 

In căutarea uscatului 


APITANUL era mulţumit de acest aranjament; se puse de îndată la treabă 
ca să pregătească totul pentru pilot şi tinerii săi prieteni. Mai ales hainele 
au fost alese cu grijă, fiindcă trebuiau să-i protejeze de frigul extrem, 
îndeosebi în cazul în care nu ar fi găsit adăpost pentru noapte. Fiecare 
trebuia să poarte o manta căptuşită cu blană, un baston cu vârful de fier, 
o puşcă, un cuţit şi o toporişca la brâu, alături de o provizie bună de praf 
de puşcă şi gloanţe. în plus, duceau provizii de hrană pentru trei zile, 
formate din carne sărată, biscuiţi şi apă. Când la toate acestea se 
adăugară un telescop şi câteva torţe cu răşină, echipamentul lor deveni 


complet. 

Se stabilise că, dacă vor ajunge la pământ, să aprindă un foc pe o culme, 
şi cei de pe corabie vor răspunde acestui semnal; dacă vor descoperi un 
loc care le-ar putea permite să se adăpostească pentru iarnă, să trimită 
câteva rachete luate în acest scop, semnalizându-i căpitanului să mai 
trimită câţiva membri ai echipajului la ei şi să pregătească plecarea 
celorlalţi, împreună cu proviziile şi încărcătura corăbiei. 

Când totul fu pregătit, micul grup porni, cu cinci ore înainte de ivirea 
zorilor. Noaptea era liniştită şi luminoasă, iar 

stelele străluceau cu o lumină deosebită în aceste latitudini, reflectându- 
şi razele pe blocurile de gheaţă din jur şi oferind suficientă lumină pentru 
călătorii noştri. 

Frigul era intens, şi înaintarea grea şi anevoioasă -gheața fiind adunată 
ici şi colo în blocuri, în timp ce alte porţiuni nu erau îngheţate încă. 

După câteva ore de mers, călătorii noştri zăriră o linie întunecată, 
asemănătoare unor vârfuri muntoase. îşi continuară drumul cu noi puteri, 
sperând să ajungă la obiectul dorințelor lor. Era pământ, într-adevăr; 
sărmanii călători, uitându-şi patria îndepărtată şi tot ce lăsaseră în urmă, 
se gândeau numai la acest refugiu temporar. Pentru un moment, inimile li 
se umplură de speranţă; nu văzură nici unul dintre relele care îi aşteptau 
în acest ţinut pustiu şi trist. 

Spitzbergen 

E pământ era cel la care ajunseseră? Totul părea tabloul naturii în starea 
ei cea mai jalnică şi mai posomorâtă. Nici un sunet nu se auzea, în afară 
de cele produse de ciocnirea uriaşelor mase de gheaţă. Nici o urmă de 
om, în afară de câteva fragmente de corăbii aruncate de valuri pe aceste 
coaste pustii şi nelocuite; nici un ochi omenesc nu putea privi cu simpatie 
aceste dovezi care arătau că apele acestea îngheţate şi cenuşii au fost 
mormântul altor nenorociţi; totuşi, pilotul şi tovarăşii lui erau mulţumiţi 
să se afle acolo, mai degrabă decât la bordul corăbiei lor, expusă 
pericolelor extreme. Au înaintat puţin ca să găsească un loc în care să 
aprindă focul, şi să pregătească ceva de mâncare după trudnica lor 
călătorie. 

Pilotul avea dreptate să presupună că pământul acesta era o parte din 
Spitzbergen şi, fiindcă aceşti călători au fost aruncaţi pe țărmurile lui, nu 
ar fi lipsit de interes să oferim câteva informaţii despre el înainte de a 
continua povestirea. Acest teritoriu insular, care este format dintr-o 
insulă mare şi câteva insule mai mici, este cea mai izolată dintre toate 
insulele cunoscute pe mările îngheţate. A fost descoperită de Sir Huge 
Willoughby, în anul 1533, care a presupus că este o 


Spitzbergen 

parte a continentului vestic. îşi datorează numele de Spitzbergen, sau 

„munţii-ascuţiţi", vârfurilor înalte şi munţilor stâncoşi de care nu este 

lipsită. Timp de zece luni pe an, pământul este îngheţat la câţiva metri 


adâncime, iar în unele părţi este acoperit de gheaţă care nu se topeşte 
niciodată. Iarna este nu numai aspră, ci şi extrem de violentă. în timpul 
scurtei veri, căldura este insuportabilă. 
Animalele care trăiesc în aceste regiuni sunt puţine; dar, oriunde se 
găseşte viaţă, se află şi renul, care se hrăneşte cu muşchi şi licheni, pe 
care îi dezgroapă de sub zăpadă, iarna, şi cu iarba pitică ce creşte vara pe 
văi. Abundenţa de peşte atrage numeroase animale marine în vecinătatea 
mărilor din jurul Spitzbergenului; printre acestea, cel mai remarcabil este 
câinele de mare, sau morsa, care se hrăneşte cu scoici şi alge de pe 
fundul mării, pe care le culege cu ajutorul celor doi colţi de pe falca de 
sus, lungi de aproape jumătate de metru. Aceşti colţi sunt din os alb, 
aproape la fel de frumos ca fildeşul. Aceste ciudate creaturi populează 
toate mările îngheţate, dormitând pe ţărmuri sau pe banchizele 
plutitoare. Se crede că înfăţişarea lor ciudată a dat naştere poveştilor 

despre sirenele care ar ex 
Focile, care trăiesc în mai multe părți ale globului, se află în număr mare 
în aceste regiuni îngheţate; acestea fac 

parte din diferite specii; în cele din urmă, deşi nu ultima, este balena 
groenlandeză, care poate fi întâlnită şi în alte părţi ale lumii, dar 
populează mai cu seamă mările cercului polar de nord şi atrage 
numeroase corăbii ruseşti şi din alte ţări, în timpul lunilor de vară. 

Oricât de descurajantă ar fi fost înfăţişarea ținutului pe care îl 
descoperiseră, faptul că era ocazional vizitat de compatrioţii lor aduceau 
o rază de speranţă în inima lui Alexei şi a vărului său. Doreau din toată 
inima să creadă asigurările pilotului, care spunea că nu va trece un an 
fără ca o corabie din Arhanghelsk să nu ancoreze pe aceste coaste. 
Fiindcă mâncarea şi adăpostul pe timp de iarnă le erau asigurate, 

simțeau că se pot împăca cu soarta lor, aşteptând răbdători eliberarea din 
această temniţă îngheţată şi mohorâtă. 

caipolulXIV 


Peştera 


ILOTUL şi tinerii lui tovarăşi găsiseră un loc potrivit în care să aprindă 

focul, iar acum pregăteau mâncarea de care aveau atâta nevoie. După ce 
terminară cu masa, hotărâră să-şi urmeze expediţia, sperând să găsească 
un loc din care să poată fi văzuţi de căpitan şi echipaj. Se înarmară, deci, 


cu câteva bucăţi de lemn uscat, adus de valuri pe țărm, apoi îşi 
continuară călătoria; în curând, se treziră într-un fel de râpă, pe sub care 
curgea un pârâu - după spusele pilotului, care ciocăni în gheaţa de 
deasupra. Dacă presupunerea lui era corectă, credea că ar putea găsi 
urme ale semenilor lor. Ştia că vânătorii de balene erau bucuroşi să se 
aşeze într-un ţinut în care pot găsi apă curgătoare, care le îngăduie să 
curețe şi să spele peştele prins; într-adevăr, aceştia sunt singurii vizitatori 
care tulbură singurătatea Spitzbergenului. Fiindcă drumuşorul care 
trecea prin râpă dădea impresia că urcă, sperau să ajungă la un loc 
suficient de înalt, din care să semnalizeze. 

Pilotul şi Alexei tresăriră la strigătul lui Ivan, care mergea cu câţiva paşi 
înainte, şi care descoperise ceea ce părea a fi intrarea unei peşteri, la 
mică înălţime deasupra lor. Nu le luă mult timp să ajungă la platoul de 
stâncă din faţa 

peşterii. Ivan s-ar fi năpustit înăuntru pe loc, dar a fost reţinut de pilot, 
care îi sugeră că peştera ar putea fi bârlogul unui urs polar, sau al unui 
alt ocupant, la fel de periculos. De aceea, îşi descarcă puşca la gura 
peşterii; nici un sunet nu se auzi, în afară de ecoul care răsuna în 
întuneric. Apoi totul se linişti. Aventurându-se să intre, văzură că peştera 
era largă şi spațioasă, potrivită să-i adăpostească pe ei şi restul 
echipajului. 

Părea, după cât se zărea în lumina slabă şi nesigură, că se întindea 
departe în stâncă, acolo unde ochiul nu putea pătrunde; pereţii erau 
uscați şi curati, iar pământul de jos era acoperit cu nisip fin şi cenușiu. 

CAPITOLUL XV 


Semnalul 


timp, o flacără de pe corabie răspunse semnalului lor, iar cei doi tineri o 
întâmpinară cu un strigăt de bucurie. 

Pilotul aprinse atunci cele trei rachete, care trebuiau să anunţe găsirea 
unui adăpost; trei Împuşcături de pe corabie le urmară, având mulţumirea 
de a şti că dăruiseră speranţă şi încurajare tovarăşilor de nenorocire. 
Apoi se grăbiră să se întoarcă în peşteră, pregătindu-se pentru o odihnă 
bine meritată. 


LAVA Domnului! exclamă Alexei, am găsit ceea ce căutam; aici putem 
petrece toată iarna, împreună cu tovarăşii noştri. Este loc destul pentru 
toate lucrurile pe care le vom putea aduce de pe corabie. 

- Şi acum, spuse pilotul, să nu mai pierdem timpul, ci să le comunicăm 


fericita noastră descoperire celor de pe corabie. Trebuie să încercăm să 
ajungem pe vârful acestei stânci, care promite să ne asigure un adăpost 
sigur. 

Cu trudă şi chinuri, reuşiră să ajungă în vârf, de unde văzură că era 
destul de întins. Lumina era destul de puternică pentru a putea discerne 
trăsăturile scenei care se desfăşura înaintea lor. Nu era menită să-i 
încurajeze. Ochiul nu zărea nimic, în afară de zăpadă şi gheaţă, 
întrerupte ici şi colo de vârfuri muntoase, acoperite cu aceeaşi pătură 
monotonă. Către mare, totul era îngheţat; singurul obiect care le întâlni 
privirea şi care îi ajută să-şi păstreze cumpătul fu corabia, pe care o 
zăriră cu ajutorul telescopului şi pe care o priveau ca pe un cămin drag şi 
scump. începură să clădească lemnele pe care le aduseseră cu ei, iar apoi 
dădură foc grămezii, cu inima strânsă. în curând, focul străluci vesel şi 
luminos; peste puţin 

CAPITOLUL XVI 


Prima noapte în Spitzbergen 


A lumina torțelor, pilotul şi tinerii săi tovarăşi se I retraseră spre peşteră, 
unde îşi propuseseră să petreacă noaptea, şi unde sperau să găsească 
puţină protecţie în faţa frigului pătrunzător. 

Pe măsură ce noaptea cobora din ceața groasă şi întunecată de la orizont, 
temperatura deveni umedă şi puţin mai ridicată. Zăpada se topea sub 
picioarele lor, prevestind dezgheţul. înainte de a ajunge în peşteră, auziră 
un zgomot îndepărtat, care se distingea clar în tăcerea extremă care 
domnea în jur. Pilotul îşi exprimă neliniştea, văzând în aceste semne o 
schimbare apropiată a vremii. Ştia din experienţă cât de neaşteptate şi 
violente sunt furtunile care vizitează aceste regiuni la încheierea verii, 
înainte ca iarna să intre deplin în drepturi. 

Dezgheţul este adesea vestitorul unei asemenea furtuni. Intrând în 
peşteră, prima lor grijă a fost să aprindă un foc mare la gura ei. Ştiau că 
acesta îi va proteja nu numai de frig, ci şi de atacurile urşilor polari. îşi 
potoliră din nou foamea cu biscuiţi şi carne sărată, apoi se culcară. Alexei 
şi Ivan adormiră curând, dar grijile şi temerile îl împiedicară pe pilot să le 
urmeze exemplul. Nu le împărtăşise temerile sale, dar se temea de 


urmările furtunii, atât pentru cei care se aflau 

în corabie, cât şi pentru cei care porniseră la drum după primirea 
semnalului. Din timp în timp, acelaşi zgomot scăzut şi huruit de mai 
înainte îi ajungea la urechi - sol sigur al furtunii. în acel moment, rafale 
de vânt duceau fumul focului spre peşteră, ameninţându-i cu sufocarea pe 
cei dinăuntru. îşi trezi repede tovarăşii. înaintară cu toţii spre ieşire, nu 
doar ca să evite fumul, care le umplea adăpostul, ci şi pentru a vedea 
furia furtunii. Nori negri întunecau cerul, vântul urla în jur, aducând 
torente de ploaie şi zăpadă la gura peşterii; în depărtare, printre urletele 
furtunii, se auzeau teribilele scrâşnete ale aisbergurilor, alături sunetul 
ameninţător al valurilor care se loveau de ţărmul îngheţat. 

Era o scenă care năştea groază şi disperare în cea mai puternică inimă. 
-Mulţumim Domnului că am găsit adăpost! exclamă Alexei. Ce s-ar fi 
întâmplat dacă eram acum afară? 

-Este adevărat că suntem într-o oarecare siguranţă aici, răspunse Ivan; 
dar ce se va întâmpla cu sărmanii noştri prieteni de pe corabie, sau cu cei 
care au pornit deja spre noi? 

-Nu putem face altceva decât să ne rugăm lui Dumnezeu să-i păzească, 
spuse pilotul; dar era evident că temerile îi depăşeau speranţele. 
Petrecură noaptea oscilând între speranţă şi groază, până când, în cele 
din urmă, epuizați de temeri şi veghe, se retraseră din nou în mohorâtul 
lor adăpost, înfăşurându-şi mantalele îmblănite în jurul lor, apoi 
adormiră, în urletele furtunii de afară. 

CAPITOLUL XVII 


A doua zi 


REZINDU-SE dintr-un somn scurt şi neliniştit, cei trei marinari nefericiţi 
văzură că violenţa furtunii trecuse; nu se mai auzea decât murmurul 
îndepărtat al valurilor înfuriate încă, precum şi mugetul vijeliei care se 
stingea în depărtare. Luna şi stelele străluceau pe un cer senin. Prima lor 
grijă fu să viziteze vârful de pe care trimiseseră semnalul, loc de unde 
puteau vedea în depărtare; totuşi, fură nevoiţi să aştepte întoarcerea 
zilei. 

întâmpinară bucuroşi primele luciri ale zorilor, care anunțau că lumina 
zilei va risipi curând întunericul îngrozitoarei nopţi. 

Dacă nu ar fi fost copleşiţi de nelinişte, s-ar fi oprit ca să privească discul 
roşu al soarelui care urca, aurind piscurile îngheţate ale munţilor 
înconjurători, şi vârfurile de cristal ale aisbergurilor care ajungeau la 
nivelul celor mai înalte dealuri. Fără să vadă măreţia scenei, îşi urmară 
drumul spre vârful stâncii. Nu era un lucru uşor; frigul urmase ploii şi 
zăpezii, şi totul era poleit cu gheaţă. 

Când ajunseră în cele din urmă în locul în care urcaseră noaptea trecută, 
văzură o scenă îngrozitoare! întinderea de gheaţă pe care o traversară 


între corabie şi 

pământ dispăruse în mare măsură; bucăţi mari de gheaţă pluteau pe 
valurile înfuriate, ciocnindu-se ici şi colo cu furie de aisbergurile uriaşe şi 
împingându-le spre coasta pustie. 

Pilotul ridică telescopul spre locul în care se afla corabia prinsă de 
gheţuri, dar nu văzu nimic. îngrozit, îi dădu telescopul lui Alexei, sperând 
că va vedea mai bine la distanţă. 

Vai! nici o corabie nu se afla acolo! 

Valuri grele se rostogoleau peste locul în care o văzuseră noaptea 
trecută. Nefericiţii călători priviră cu disperare mută, în timp ce lacrimile 
le curgeau pe obraji. 

-Ce s-a întâmplat cu ei? exclamă Alexei. Dacă ambarcaţiunea a pierit în 
furtună, sunt pierduţi şi ei. Este posibil să fi fost conduşi spre o altă 
insulă, unde să găsească adăpost? 

-Sărmanii noştri tovarăşi! spuse Ivan; îi vom mai vedea vreodată? Dacă a 
părăsit cineva corabia după ce ne-a văzut semnalul, a pierit cu siguranţă 
în furia furtunii. 

- Să sperăm, spuse pilotul, că plecarea a fost amânată de căpitan până 
dimineaţă şi că nimeni nu a părăsit corabia în timpul nopţii. Este posibil 
să fi fost purtaţi spre altă parte a insulei pe care ne aflăm noi, după ce s- 
au eliberat dintre gheţuri; poate că ne vom întâlni din nou. 

- Şi dacă nu, replică Alexei, ce se va întâmpla cu noi în timpul acestei 
ierni lungi şi teribile? Mai bine am fi pierit cu ei, decât să murim aici de 
foame şi frig. 

-Tinerii mei prieteni, spuse pilotul, nu trebuie să disperăm; suntem 
sănătoşi şi puternici şi, cu binecuvântarea lui Dumnezeu, putem spera că 
vom obţine tot ce este necesar ca să rezistăm pe timpul iernii. Suntem 
obişnuiţi cu frigul şi oboseala şi, în loc să murmurăm, este mai bine să 
îndurăm plini curaj şi răbdare ceea ce ne-a pregătit Dumnezeu. 


Tinerii ascultară în tăcere aceste cuvinte, hotărâți să urmeze sfatul oferit. 
44 

CAPITOLULXVIII 


Râpa 


EŞI erau conştienţi că trebuie să economisească micul stoc de 
combustibil pe care îl mai aveau, hotărâră să aprindă totuşi un foc pe 
vârful stâncii, în eventualitatea că va servi drept călăuză tovarăşilor care 
ar fi părăsit corabia înaintea furtunii, sau celor care ar fi ajuns înot la 
țărm, presupunând că în noaptea ce trecuse corabia s-ar fi scufundat în 
furtună. După ce luară această măsură, se întoarseră la peşteră cu inima 
strânsă. 

Acum trebuiau să adopte unele măsuri care să le asigure securitatea şi 
provizii pentru a putea supravieţui. Mica lor rezervă de hrană era pe 
sfârşite şi nu putea dura mai mult de o zi. De unde să-şi procure alta? 


Perspectiva era într-adevăr întunecată! Totul în jur anunţa apropierea 
iernii, iar cele câteva păsări care trăiau aici probabil că migraseră în 
ţinuturi mai calde. Stolurile de gâşte sălbatice şi lebede care se îndreptau 
spre sud îi avertizau pe marinarii de pe mările arctice că se apropia lunga 
noapte de iarnă; absenţa lor era acum o prevestire foarte proastă pentru 
nefericiţii noştri aventurieri. Era neapărat să pornească în căutarea unor 
mijloace de supravieţuire. După ce împărţiră o 

masă sărăcăcioasă, porniră spre mijlocul insulei, luând cu ei tot ce mai 
rămânea din provizii, înarmaţi cu puşti, cuțite şi securi. 

Pilotul se agăța de speranţa că vor găsi vreo colibă, fiindcă vânătorii de 
balene obişnuiau să-şi ridice adăposturi în scurta lor şedere de vară, 
lăsând acolo lucruri de care se folosiseră şi care nu meritau să fie duse 
înapoi. 

îşi începură drumul pe cărarea care se strecura printre stânci, 
întunecată, trudnică şi alunecoasă. Cu energie nedomolită, îşi urmară 
drumul cea mai mare parte a zilei. Nici o vietate nu le ieşi în cale. Fiindcă 
noaptea se apropia, Ivan şi Alexei propuseră să se întoarcă la peşteră, 
unde aveau să aştepte a doua zi ca să exploreze în altă direcţie. Pilotul, 
totuşi, hotărî că erau prea epuizați, iar din acest motiv nu ar putea ajunge 
la peşteră înainte de căderea nopţii; dar să rămână acolo era fatal, fiindcă 
nu aveau posibilitatea de a aprinde un foc, care să-i protejeze de îngheţ şi 
de atacurile fiarelor sălbatice. Ştia bine că, dacă ar aţipi acolo, nu ar mai 
deschide ochii niciodată. Hotărâră, deci, să-şi continue drumul chinuitor 
în noapte, care era luminoasă şi senină, din fericire, fiindcă luna strălucea 
în deplină splendoare deasupra lumii îngheţate. 

CAPITOLUL XIX 


O descoperire binevenită 


TIMP de trei ore, pilotul şi tovarăşii lui îşi urmară drumul prin râpă, o 
călătorie nu tocmai uşoară. In multe părţi, după cum am mai spus, 
cărarea era blocată de bucăţi de stâncă ce căzuseră din cauza zăpezii, iar 
în alte părţi stâncile atârnau chiar deasupra cărării, lăsând un coridor de 
trecere îngust şi întunecat; se temeau că vor da peste o fundătură şi vor fi 
nevoiţi să se întoarcă înapoi, după atâta trudă zadarnică. Din fericire, 
sărmanii marinari aveau respectul şi ascultarea de Dumnezeu adânc 
înrădăcinate în inimă, de aceea, în întunericul care îi înconjura, şi-au 
înălţat gândurile spre Cel care îi salvase atunci când se aflau „la porţile 
mormântului", mulţumindu-l că nu au fost copleșiți de valuri şi furtună. 
îşi continuară drumul în tăcere un timp, apoi văzură dintr-o dată că 
drumul cobora într-o pantă care se termina cu un platou înconjurat de 
stânci, care formau o barieră în faţa vântului. 

în timp ce examinau acest loc, o exclamaţie a lui Ivan atrase atenţia 
tovarăşilor săi. Lovise cu piciorul ceva tare, şi, aplecându-se să cerceteze, 


descoperise că era o bucată mare de lemn. Exclamaţia lui îi aduse şi pe 
ceilalţi aproape. 

Căutară cu înfrigurare şi găsiră câteva bucăţi mai mari, în aparenţă nişte 
crengi dintr-un copac. 

-Slavă Domnului! spuseră ei; avem acum cu ne încălzi; putem risca să ne 
odihnim puţin. 

Cred că descoperirea noastră înseamnă mai mult decât credeţi, spuse 
pilotul; aceste crengi au aparţinut unui copac, care trebuie să fi fost adus 
aici de oameni. Este posibil să fie nişte semeni de-ai noştri pe insulă; în 
orice caz, este limpede că locul acesta a fost vizitat şi că putem găsi şi 
alte urme ale celor care au fost aici. 

Propuse să aprindă focul în binevenitul loc de odihnă, apoi să aştepte 
întoarcerea zilei ca să examineze locul mai îndeaproape. 

După ce făcură şi acest lucru, împărţiră puţinele provizii pe care le mai 
aveau şi se pregătiră de odihnă, înveliţi în mantale şi apropiindu-se de 
foc, care trebuia să fie păzit cu rândul. 

Ivan fu primul străjer. Noaptea era liniştită şi calmă. Dintr-o dată, auzi un 
sunet stins; îl ascultă cu atenţie şi, peste puţin timp, se convinse că ceea 
ce auzea era clipocitul apei. 

îi trezi pe cei care dormeau, şi, după o scurtă cercetare, descoperiră, la 
lumina lunii, un pârâu care izvora din stâncă şi cădea într-un fel de bazin, 
la distanţă de câţiva metri. 

Dumnezeu este îndurător cu noi, spuse pilotul. Apa aceasta este mai bună 
decât zăpada topită. 

Apa limpede era într-adevăr bună, mai ales că fuseseră lipsiţi de atâta 
timp de apă proaspătă şi mâncau de multe zile numai hrană sărată. 
Examinară la lumina unei torţe bazinul în care cădea apa; părea să fie 
format din nişte pietre aşezate cu îndemânare; era limpede că fusese 
făcut de mâna omului. Această ultimă descoperire avu un efect 
binefăcător asupra sufletelor lor; se adunară din nou în jurul focului, unde 
îşi continuară odihna atât de plăcut întreruptă. 

CAPITOLUL XX 


Mai multe descoperiri 


ATORITĂ severităţii climatului din Arhanghelsk, sărmanii noştri 
aventurieri nu-şi puteau petrece noaptea în aer liber, chiar în 
Spitzbergen. Dormiră şi vegheară cu rândul, până la ivirea zorilor, vestiți 
de primele luciri roşietice care încununau vârfurile munţilor. Dimineaţa 
este deosebit de frumoasă înainte de sosirea iernii, care „vine pe aripile 
nesfârşitelor nopţi". 

Dorind să folosească la maxim scurtul răstimp de lumină, înaintară printr- 
o deschizătură care părea să îngăduie ieşirea din platou, dar ajunseră 
curând la o stâncă ce bara trecerea. Privind mai îndeaproape, văzură că 


în stâncă erau cioplite urme de paşi. însufleţiţi de speranţe noi, se grăbiră 
să le urmeze; urmele îi conduseră la o cărare care înconjura stânca: 
urcară pe ea până ajunseră în vârf. 

Dacă ar fi fost transportaţi dintr-o dată în altă lume, nu ar fi putut fi mai 
uimiţi. 

Priveliştea era nemaipomenit de frumoasă. Stânci ascuţite se înălţau în 
partea de est, iar deasupra lor apărea soarele, brăzdând cerul cu raze de 
o minunată splendoare, luminând o vale largă, mărginită la nord de munţi 
care ajungeau până la nori. Un pârâu traversa valea şi se vărsa 

într-un golfuleţ îngust deschis în apele îngheţate ale oceanului. Ici colo, 
smocuri de verdeață apăreau de sub pătura subţire de zăpadă; picături de 
rouă sclipeau pe aceste pete verzi, reflectând lumina soarelui. Cerul era 
limpede şi azuriu, şi clima era cu câteva grade mai blândă decât pe 
platou. 

Pilotul le explică prietenilor săi cauzele care determinau contrastul dintre 
scena pe care o vedeau acum şi cea pe care o lăsaseră în urmă. Munţi 
înalţi adăposteau valea de asprimea vânturilor de nord şi est, iar sudul 
era deschis puterii soarelui, a cărui lumină se reflecta pe stâncile din jur; 
căldura acumulată de granit îmbrăca în verdeață un sol care este acoperit 
cu metri întregi de zăpadă. 

Fiindcă vara se sfârşise de curând, valea îşi menținea încă acest aspect 
îmbucurător. Nerăbdători să intre în acest pământ al făgăduinţei, cei trei 
prieteni coborâră în grabă cărarea care ducea direct în vale; era limpede 
că fusese croită de picioarele unor oameni care, ca şi ei, fuseseră aruncaţi 
pe aceste ţărmuri pustii. 

Primul obiect care le atrase atenţia fu o grămadă de lemne, aduse de 
valuri pe ţărmul micului golf. 

-Să ştiţi, spuse pilotul, că o mare parte a continentului nord-american 
este acoperită de păduri imense; în timpul furtunilor violente care 
vizitează aceste ţinuturi, copaci întregi sunt smulşi din rădăcini şi purtaţi 
de torente spre mare. Se presupune că sunt apoi conduşi de vânturi şi 
valuri spre aceste coaste pustii şi mohorâte, unde nici un copac nu atinge 
mai mult de un metru, ca să ofere combustibil nefericiţilor întemnițați pe 
această insulă. Acest lucru dovedeşte că Dumnezeu se îngrijeşte de copiii 
Săi chiar în cel mai pustiu loc. 

în timp ce îşi urmau drumul pe firul apei, Alexei observă că unele locuri 
erau acoperite cu o plantă care se 

numea cochlearia . Culese câteva fire, pe care i le arătă pilotului. 

Este o descoperire excelentă, spuse el, fiindcă e cel mai bun antidot 
pentru scorbut, de aceea se mai numeşte şi iarba-scorbutului. 
Groenlandezii şi islandezii o culeg şi o usucă pentru iarnă. 

Găsiră şi câteva pâlcuri de hreniţă şi măcriş”, plante care cresc până şi în 
cel mai zgârcit sol. 

plantă nord europeană folosită înainte în tratarea scorbutului (din lat. Cochlearia 
officinalis) 

6 plantă din familia muştarului, cu frunze mărunte şi aromate, folosită la salată sau la 
condimentarea mâncărurilor 


7 plantă cu gust acrişor din familia şteviei, folosită la salate şi ca plantă medicinală 
52 
CAPITOLUL XXI 


| 

Un ospăț neaşteptat 

N timp ce Alexei şi pilotul mergeau urmărind cursul apei, Ivan rămase în 
urmă pentru a examina o baltă pe care o observase lângă țărmurile 
golfuleţului; aceasta fusese inundată în timpul ultimei furtuni, când apele 
oceanului trecuseră peste hotarele obişnuite. Ivan ştia că aceste bălți 
sunt adesea pline de peşti ieşiţi din ocean, care nu se mai pot întoarce. 
Nu peste mult timp, descoperi câţiva peşti mari care se zbăteau într-un 
ochi de baltă; încercă să-i lovească cu băţul, dar peştii se scufundară 
imediat, tulburând apa într-o asemenea măsură, încât Ivan nu mai văzu 
nimic. Era sigur, totuşi, că nu puteau să-i scape, şi se hotări să-i prindă 
singur; până la urmă, reuşi, construind un zăgaz într-o parte şi lăsând apa 
să curgă până când văzu peştii. Aprinse apoi un foc, fiindcă avea lemne la 
îndemână. Speră că un asemenea ospăț neaşteptat cu friptură de somon îi 
va înveseli pe ceilalţi. 

Fumul atrase curând atenţia pilotului şi a lui Alexei, care se grăbiră să 
descopere cauza. 

Ivan le arătă triumfător prada, iar ei îi împărtăşiră descoperirile lor, care 
nu erau neînsemnate; descoperiseră o 

peşteră mai bună şi mai spațioasă decât prima, iar situaţia din vale era 
infinit mai bună decât cea din râpă. 

Trecuse mult timp de când mâncau doar carne sărată şi biscuiţi uscați. 
Aşa că se ospătară cu inima uşoară, înveseliţi de acest noroc neaşteptat. 
La sfârşit, nu uitară să înalțe o rugăciune de mulţumire pentru această 


binecuvântare. 
CAPITOLUL XXII 

O vizită nocturnă 


OTÂRĂRĂ să se instaleze imediat în peştera descoperită. Ivan luă cu el ce 
rămăsese din peşte, iar Alexei şi pilotul se angajară să care înăuntru o 
provizie bună de lemne uscate, care să ţină focul aprins toată noaptea, 
fiindcă pilotul considera că era neapărat necesar, după ce observase 
urmele unui urs polar pe zăpadă. Chiar dacă nu era înfricoşat, nu era nici 
supărat; dacă ar fi avut norocul să ucidă unul, ar fi putut folosi nu numai 
carnea, ci şi grăsimea şi blana, care sunt foarte valoroase. 

Ajungând în peşteră, aprinseră focul şi începură să examineze interiorul, 
parţial la lumina focului care ardea vesel, şi parţial la lumina torţelor lor. 
Descoperiră firide săpate în pereţii peşterii, ca pentru rafturi, în faţa 
cărora erau aşezate pietre mari, sprijinite pe altele mai mici, în aparenţă 
pentru a înlocui mesele. Bucăţi de lemn ars erau împrăştiate pe jos; 
tavanul peşterii era negru de fum şi funingine. Era limpede că adăpostise 
nişte oameni, care, ca şi ei, fuseseră siliţi să caute un adăpost în aceste 
locuri sălbatice. 

După ce se ospătară cu somonul rămas şi aprovizionară focul, îşi aşezară 
puştile şi securile la îndemână, se înveliră în mantalele lor călduroase şi 
adormiră curând. 

Totuşi, pilotul nu dormea atât de adânc şi fără grijă; trezindu-se la miezul 
nopţii, descoperi că din foc rămăseseră numai tăciunii. Se ridică să mai 
pună câteva lemne. înaintând spre intrarea peşterii, auzi un mormăit 
încet; îşi dădu seama imediat că era un urs polar, care fusese atras de 
mirosul de peşte, fiindcă ei aruncaseră toate oasele afară. Ştiind ce 
înseamnă o întâlnire cu un asemenea monstru, pilotul se grăbi să-i 
trezească pe Alexei şi Ivan şi să se pregătească de luptă. După ce îşi 
examinară cu grijă armele, înaintară toţi trei spre gura peşterii. Văzură 
imediat ursul, deoarece luna strălucea luminoasă afară, iar în peşteră 
ardea focul. Se opriră un moment înainte de a provoca atacul. Apoi, 
pilotul făcu un pas înainte, aruncând un lemn spre animal. Ursul îl mirosi, 
întorcându-l pe toate părţile. în timpul acesta, răsună o împuşcătură. Era 
Ivan; dar nu avea suficientă îndemânare. Din acest motiv lovise animalul 
în gât, nu în cap, cum intenţionase, înnebunit de durere, ursul se ridică în 
două labe, mătură focul cu o lovitură, după care se pregăti să se repeadă 
asupra atacatorilor; chiar în clipa aceasta, însă, fu răpus de un glonte 
pornit din puşca pilotului, iar cei doi tineri îl terminară rapid cu 
baionetele. 

Privindu-şi prada, satisfacția lor fu deplină. 

Nu trebuie să ne bucurăm numai din motive de securitate, spuse pilotul, 
ci şi pentru foloasele pe care le-am dobândit. Haina aceasta pufoasă şi 
călduroasă, care 1-a apărat pe el de asprimea climatului, ne va proteja pe 
noi de acum; carnea ne oferă o provizie bună de hrană, iar din grăsime 
vom face lumânări, care sunt nepreţuite după apusul soarelui. Probabil că 
vom mai întâlni asemenea animale, dar trebuie să le atacăm cu prudenţă, 
fiindcă altfel le provocăm furia şi mărim pericolul. 

Fu nevoie de toată puterea lor pentru a căra uriaşul monstru înăuntru, 
fiindcă, din motive de securitate, nu puteau zăbovi afară. 

capitolul XXIII 


Gânduri de viitor 


EI trei prieteni erau prea ocupați acum ca să se mai gândească la somn; 
îşi petrecură restul nopţii tăind şi pregătind diferitele părţi ale prăzii lor 
pentru viitoarea folosire. Jupuiră blana cu grijă, o frecară cu grăsime ca 
să se facă mai moale şi mai flexibilă, iar apoi o întinseră la uscat. Tăiară 
carnea în bucăţi şi o puseră la îngheţat, ca să ţină cât mai multe 
săptămâni. Grăsimea trebuia păstrată până când vor găsi ceva care să 
ţină loc de lampă şi să o topească. 

Era limpede acum că aveau să-şi petreacă iarna în ţinutul acesta îngheţat 
în care fuseseră aruncaţi; de aceea, trebuiau să se gândească la o metodă 
prin care să se protejeze de asprimea climatului şi prin care să-şi procure 
o cantitate suficientă de hrană; în plus, pilotul credea că era absolut 
necesar să găsească un loc de adăpost, fiindcă peştera era prea mare şi 
prea friguroasă ca să te poţi adăposti în ea în timpul gerosului anotimp de 
iarnă. 

Fiindcă descoperiseră atâtea urme ale semenilor lor, sperau că vor găsi şi 
o locuinţă ocupată de cei care trăiseră pe insulă. Erau hotărâți să caute 
cu răbdare cât mai dura lumina soarelui. 

A doua zi dimineaţă, porniră cu gândul acesta şi se îndreptară spre 
partea de est a văii; însă nici o urmă de locuinţă nu le răsplăti cercetările, 
şi, după ce petrecură opt ore căutând, se întoarseră la peşteră, istoviţi şi 
flămânzi. 

A doua zi, se înarmară cu elan şi curaj pentru o altă expediţie, de data 
asta în împrejurimile golfului. Luară cu ei provizii pentru două zile. Se 
îndreptau spre gura golfului, şi, după o trudă de câteva ore, ajunseră într- 
un loc blocat de o îngrămădire imensă de stânci, care forma un fel de 
graniţă. Se hotărâră pe loc să vadă ce se afla dincolo de această barieră. 
Când ajunseră în vârf, văzură o scenă înspăimântătoare. O lume îngheţată 
se întindea în faţa lor, luminată de razele reci ale soarelui. în timp ce 
priveau această scenă groaznică, cei trei tovarăşi simţiră că toate 
speranţele li se prăbuşesc; se simțeau despărțiți de lume şi de oameni, şi 
uitaseră că Dumnezeu veghea asupra lor şi îi păzea. Totul era cufundat 
într-o tăcere de moarte, dar nici unul dintre ei nu o întrerupea, temându- 
se că disperarea lui va creşte neliniştea şi teama prietenilor săi. 

Trecură câteva minute, apoi tăcerea fu întreruptă de pilot. 

-Eu nu te voi lăsa, cu nici un chip nu te voi părăsi! exclamă el, căzând în 
genunchi şi plecându-şi capul în încredere şi supunere umilă. Tinerii săi 
tovarăşi căzură în genunchi alături de el, îşi acoperiră feţele cu poalele 
mantalelor şi rămaseră cufundaţi în rugăciune, cerând ajutorul şi 
mângâierea de care aveau atâta nevoie. 

Găsirea unui adăpost 


VAN fu primul care se ridică de la rugăciune; în timpul acesta atât de 
scurt, fusese chinuit de atâtea gânduri dureroase, încât se simţea 
tulburat şi apăsat. Se ridică fără să spună nimic şi se îndepărtă puţin de 
tovarăşii săi. 

Uneori, se întâmplă să descoperim din întâmplare ceea ce am căutat cu 
răbdare fără folos. La fel s-a întâmplat şi acum. întorcându-se spre colţul 
stâncii, atenţia tânărului fu atrasă de o deschizătură mare care se afla 
între două stânci. Trezit din visare, o examina mai îndeaproape şi 
remarcă, la o anumită distanţă de locul în care se afla, ceva care semăna 
cu un perete. 

îi chemă repede pe ceilalţi, care, alăturându-i-se, văzură şi ei ceva care 
semăna cu peretele unei clădiri, pe o parte a stâncii care cobora în râpă. 
Cu oarecare greutate, îşi croiră drum spre el. 

Mare le fu surpriza când descoperiră, în inima stâncilor, o colibă mică din 
pietre, căptuşită cu muşchi la încheieturi. Un colţ al stâncii forma 
acoperişul, iar în colţul acoperişului fusese lăsată o deschizătură, în mod 
evident un horn pentru fum, fiindcă urme de funingine se vedeau şi acum 
pe stânca de deasupra. 

Căsuţa, sau coliba, era destul de mare; avea o uşă pe o parte, iar în 
partea cealaltă, două ferestre acoperite de obloane trainice; cel de-al 
patrulea perete era format de stânca lângă care fusese construită, iar în 
jurul ei fusese săpat un şanţ adânc, pardosit cu pietre lunecoase, pe care 
nu era uşor să cobori. în faţă era un pod îngust. 

Aşezarea fusese bine aleasă, nu doar fiindcă era apărată din toate părţile, 
ci şi pentru că avea vedere asupra mării şi a celei mai mari părţi din vale. 
Fără să se oprească şi să se felicite pentru această descoperire minunată, 
călătorii noştri se grăbiră să vadă dacă nu întâlnesc vreun ocupant al 
căsuţei care le apăruse în faţă pe neaşteptate. Nici o voce şi nici un sunet 
nu răspunse chemării lor. Prin urmare, coborâră spre şanţ, trecură 
puntea şi ajunseră în faţa uşii. 

Totul era tăcut; bătăile lor repetate rămaseră fără răspuns. Ivan împinse 
oblonul unei ferestre; înăuntru era întuneric, dar se simţea un miros slab 
şi neplăcut, care venea din casa aparent pustie. 

Fiindcă era limpede că nici o creatură nu se afla acolo, Ivan intră fără 
ezitare prin fereastra pe care o deschisese, dar simţi de îndată că e gata 
să se sufoce; deschise uşa ca să intre aerul proaspăt şi să poată rămâne 
înăuntru. 

După un timp de aerisire şi de risipire a vaporilor otrăvitori care, dintr-un 
motiv sau altul, umpleau coliba, tovarăşii lui intrară şi ei. Pilotul aprinse o 
torţă, la lumina căreia văzură că pereţii clădirii erau făcuţi din scânduri 
de lemn, căptuşite cu muşchi la încheieturi. Pe lângă pereţi erau laviţe de 


lemn, iar în mijloc o masă rotundă. Pe ea se afla o secure şi câteva unelte 
de dulgherie. 

Lângă stâncă se afla un fel de sobă rudimentară, iar în faţa ei erau două 
cratiţe din aramă, o tigaie şi o farfurie. Toate erau acoperite cu rugină, 
ceea ce dovedea că trecuse mult timp de când nu fuseseră folosite. 

La bucuria cauzată de descoperirea acestui loc, care era mai mult decât 
îndrăzniseră să spere, se adăuga dorinţa de a afla soarta celor care 
locuiseră cândva aici. 

O privelişte tristă 


IECARE colţ al locuinţei descoperite fu cercetat îndeaproape. Lumina 
torţei purtate de pilot cădea acum asupra unei deschizături în stâncă, 
suficient de mare ca să permită intrarea unui om. Ivan se grăbi spre 
deschizătură, dar pilotul, care cunoştea pericolul şi efectul fatal al aerului 
din subteranele închise, îl trase înapoi. Ca să poată intra în siguranţă, 
adună câteva lemne care zăceau pe jos, apoi le dădu foc la gura 
deschizăturii; fiindcă uşa era deschisă, fumul intră în grotă. După un 
timp, pilotul îşi descarcă puşca la intrarea a ceea ce părea o peşteră, sau 
o grotă în stâncă; apoi spuse că puteau intra fără teamă. 

Intrând prin deschizătura îngustă, un tunel îngust îi conduse într-o grotă 
spațioasă; aerul închis dinăuntru aproape că le stinse torţele. în clipa 
următoare, tresăriră îngroziţi, fiindcă lumina căzu asupra unei siluete 
omeneşti, învelită în blană, aşezată pe pământ şi sprijinită de peretele 
grotei; o barbă lungă şi argintie îi cădea pe piept. Tinerii se dădură înapoi 
la această privelişte neaşteptată şi îngrozitoare. 

-Nu avem de ce ne teme, spuse pilotul; sunt rămăşiţele unui nefericit care 
a pierit aici. Nu somnul îl priviţi acum, ci moartea. 

Alexei şi Ivan îl ascultară; alături, văzură că era într-adevăr un corp lipsit 
de viaţă. Hainele şi blana se transformară în praf la atingere. 
Contemplară tăcuţi tristul spectacol şi se gândiră disperaţi că aceasta ar 
putea fi şi soarta lor. Oricine ar fi fost cel care zăcea în faţa lor, era clar 
că îşi sfârşise existenţa în singurătate, în acest loc pustiu; neîngrijit, 
nemângâiat, fără nici un suflet care să-i audă ultimul oftat, fără nici o 
inimă care să-i susţină ultimele ore, fără nici un tovarăş care să-l jelească 
şi să-i îngroape rămăşiţele pământeşti. 

Fiindcă nu dorea să prelungească aceste gânduri triste, pilotul propuse să 
îngroape cadavrul, îndeplinind astfel datoria care venise asupra lor atât 
de neaşteptat. 

Verii simţiră că propunerea pilotului era cuvenită, de aceea se pregătiră 
să-l asculte. 


Cu uneltele pe care le găsiseră în colibă, săpară cu greu o groapă în râpă, 
apoi aşezară în ea trupul nefericitului străin. 

în tot acest timp de tristeţe, tinerii erau prea afectaţi de durere ca să 
poată vorbi. înainte de a se întoarce de la mormânt, pilotul înălţă o scurtă 
rugăciune, nu pentru cel care sfârşise demult drumul, ci pentru el şi 
tovarăşii lui, care aveau nevoie de putere, ca să îndure ceea ce le 
pregătise Dumnezeu şi ca să se pregătească, prin suferinţele acestei vieţi, 
pentru o alta mai bună. 

Plecând de la mormânt, hotărâră că era prea târziu pentru a se întoarce 
la peştera care îi adăpostise; de aceea, deciseră să-şi petreacă noaptea în 
adăpostul nou-descoperit. 

Adunară lemne de foc, şi, după ce ospătară în grabă din merindele pe 
care le aduseseră cu ei, examinară grota în care găsiseră cadavrul. 
Printre alte articole, mai mult sau mai puţin folositoare, găsiră o lampă 
aşezată pe masa care se afla lângă locul în care zăcea cadavrul. 

N 

-Iată un obiect foarte valoros, spuse pilotul; grăsimea de urs arde bine 
când este topită; putem face fitiluri din batistele noastre; astfel vom avea 
cel puţin lumină în timpul iernii care se apropie. 

Mai găsiră un cuţit şi o furculiţă, câteva căni şi câteva farfurioare, un 
maldăr de piei de urs şi câteva rogojini; acestea din urmă însă se 
dovediră nefolositoare, fiindcă se sfărâmară în bucăţi la atingere. 

Trista descoperire 

A doua întâlnire cu urşii 


doua zi dimineaţa, nu pierdură timpul, ci se îndreptară spre peştera în 
care lăsaseră carnea de urs, blana şi alte câteva articole care le-ar fi 
îngreunat mersul, atunci când porniseră în căutarea care se dovedise, din 
fericire, atât de norocoasă. Ajunseră în vale în momentul în care un cerc 
palid, la orizont, vestea apariţia soarelui şi o scurtă perioadă de lumină; 
dar, chiar în faţa peşterii, razele lui le permiseră să distingă doi urşi, care 
blocau efectiv intrarea, foarte ocupați cu devorarea a ceea ce mai 
rămăsese din ursul ucis de ei, aruncat acum la oarecare distanţă; probabil 
că mirosul de carne crudă îi atrăsese. 

-Trebuie să acţionăm cu prudenţă şi înţelepciune, spuse pilotul la vederea 
celor doi duşmani, dintre care unul era neobişnuit de mare. Am putea să 
punem monştrii aceştia pe fugă, dar am pierde ceva foarte valoros pentru 
noi; dacă am putea ucide măcar unul... Suntem trei contra doi, şi, dacă 
acţionăm cu calm şi curaj, cred că le vom veni de hac. Animalele acestea 
nu sar niciodată asupra adversarului; se ridică pe picioarele din spate şi 
înaintează spre victima lor, pe care, dacă pot, o prind într-o îmbrăţişare 
mortală care sfârşeşte cu sufocarea. Este periculos să tragem asupra lor, 

fiindcă împuşcăturile nu fac decât să le crească ferocitatea, de aceea este 
mai sigur să-i ataci cu harponul sau baioneta. Pentru asta ne vom pregăti 
acum; eu îl voi lua pe cel mare, iar Ivan îl va ataca pe celălalt; iar Alexei 
va fi pregătit să vină în ajutorul celui care este în primejdie. Aveţi grijă să 
vă încărcaţi puştile şi să vă fixaţi bine baionetele. Pregătiţi şi securile 
pentru timpul cuvenit. 

în timp ce ascultau cu atenţie aceste sfaturi şi se pregăteau să le asculte, 
nu e de mirare că inimile celor doi veri băteau mai repede decât de obicei 
şi că îşi doreau pe jumătate ca urşii s-o ia la fugă la vederea lor, ca să-i 
lase în pace. însă pilotul îşi dorea contrariul: să nu-i scape prada din 
mână. 

Erau acum la o aruncătură de băț de ei; pilotul înălţă un strigăt care îi 
făcu pe urşi să se uite în jur şi să observe apropierea oamenilor. Efectul 
fu neînsemnat; animalele mârâiră printre dinţi, apoi îşi continuară 
ospăţul. 

Atacatorii se aflau deasupra peşterii; pilotul rostogoli o bucată de stâncă 
spre ei; monştrii priviră furioşi la cei care îi deranjau, iar în clipa 
următoare se aruncară cu un mormăit ameninţător spre stâncă. O a doua 
piatră urmă celei dintâi şi fu imediat atacată de cel de-al doilea urs, 
atingându-se astfel obiectivul pilotului - despărţirea animalelor. Este bine 
cunoscut că, pentru a scăpa de atacurile acestor monştri, cea mai sigură 
cale este de a le arunca ceva înainte. Chiar şi o mănuşă este suficientă, 
fiindcă ursul nu o va lăsa până nu-i întoarce fiecare deget; şi, fiindcă 


aceste animale nu sunt foarte îndemânatice, ai destul timp de scăpare. 
Pilotul utiliza această metodă pentru a se apropia nestingherit de ursul pe 
care voia să-l atace. Când ajunse la douăzeci de paşi, atrase deliberat 
atenţia monstrului; acesta îşi ridică iute capul, şi, cu un mormăit 
înfiorător, se înălţă în două picioare ca să-şi 


' "Biografia animală" a lui Bingley 

întâmpine duşmanul; atunci, pilotul îşi înfipse adânc baioneta în pieptul 
animalului. în momentul următor, îşi eliberă puşca de baionetă; dar 
lovitura fusese mortală, iar ursul căzuse la pământ; câteva lovituri de 
secure îi veniră de hac. 

Apropierea lui Ivan fu mai puţin promptă; ursul atacat de el păru să-l 
evite la început, încercând să se alăture tovarăşului său, mai puternic şi 
mai bătrân. Contrariat de căderea acestuia, se repezi furios asupra lui 
Ivan, urlând de mânie şi arătând două şiruri de dinţi înfiorători. Ivan îl 
lovi cu baioneta, dar rana, care nu era mortală, mări furia ursului şi 
pericolul pentru tânăr; însă Alexei, care veghease orice mişcare, se 
apropie şi străpunse animalul între ochi, doborându-l la pământ. Astfel se 
sfârşi bătălia, care îi încuraja foarte mult pe tinerii noştri prieteni şi le 
dărui nădejde. Nu mai aveau timp să se gândească la viitor, fiindcă erau 
foarte ocupați cu tranşarea urşilor; munca aceasta îi făcu să uite 
impresiile triste ale zilei precedente. 

Acest lucru dovedeşte înţelepciunea Celui Prea înalt, care amestecă 
bucuria cu durerea, aducând fiecăruia cele cuvenite. Cât de bine ar fi 
dacă fiinţele create de El ar învăţa să vadă mâna Lui în tot ce li se 
întâmplă şi să fie gata să exclame umiliţi: „Este Domnul; să-L. lăsăm să 
facă ceea ce crede că e bine". 

PARTEA A DOUA 

Apoi, închişi în temniţa nestăpânitei vijelii Prin voia cruntă a Naturii 
neînvinse 

Cutreieră exilul. înjur zăresc numai pustii 

Pierdute în zăpadă, mohorâte, triste; 

Dumbrăvi pipernicite; munţi de gheaţă 

Ce străjuiesc întinderea însingurată 

Şi îngrozesc prin nemişcarea lor măreaţă. 

x x k x 

Prin stelele pâlpâitoare, apoi 

O rază de lumină se iveşte de îndată 

Pe cerul necuprins apare luna aspră 

Şi se-oglindeşte pe întinderea-îngheţată. 

Astfel, în adâncimea nopţii plumburii 

Găsesc lumină, şi se-arată zorii. 


Anotimpurile lui Thomson 

NTRÂND în peşteră, găsiră toate lucrurile la locul lor; vizitatorii lor 
sălbatici se opriseră la prada din prag, nu trecuseră mai departe. 
Mulţumiţi că totul era în siguranţă, se grăbiră să târască ursul cel mai 
mic în peşteră, unde puteau să-l jupoaie fără să fie stingheriţi. După ce îl 
tranşară, îl aduseră şi pe cel mare până la gura peşterii, unde aprinseră 
un foc bun şi prăjiră o bucată de carne, care este privită ca o mare 
delicatesă de către locuitorii acestor ţinuturi îngheţate. 

în timp ce Ivan pregătea masa, pilotul şi Alexei curăţau blana. Celălalt urs 
fu lăsat întreg până a doua zi; pregătirea celui mic le luă o bună bucată 
din noapte. După ce terminară, se retraseră să se odihnească după 
oboseala şi pericolele zilei. 

A doua zi, prima problemă fu transportarea proviziilor din peşteră la 
colibă, viitorul lor adăpost. 

Pilotul sugeră construirea unei sănii, pe care să pună toate lucrurile. 
Totuşi, nu a fost o treabă uşoară să găsească materialele cerute de un 
asemenea plan. îndemânarea tinerilor a fost greu pusă la încercare 
înainte de terminarea ei. în cele din urmă, munca lor fu răsplătită de 
înjghebarea unei sănii, 

care, din lipsă de cuie, fusese legată cu încheieturile ursului ucis. Lemn 
aveau din belşug, iar securile lor formau şinele, pe care se sprijinea 
partea de sus; deasupra aşezară pieile, iar astfel munca lor se sfârşi. 

în timpul acestor pregătiri, trecură câteva zile, dar a patra zi îi găsi gata 
de plecare. Fiindcă nu puteau lua amândouă scheletele, lăsară unul în 
urmă, baricadând intrarea peşterii cu lemnul care se afla în jur, ca să o 
asigure împotriva intrării animalelor care ar fi putut veni, atrase de 
mirosul mâncării. 

O zi întreagă le trebui ca să târască sania la noua lor locuinţă. A doua zi 
fu încununată cu o altă realizare: înjghebarea unei noi sănii; sarcină mai 
uşoară, fiindcă acum aveau uneltele găsite în grotă. 

întorcându-se cu ea în peştera părăsită, văzură urmele unui animal, dar 
intrarea fusese bine asigurată, iar lucrurile din interior erau în ordine. 
După ce îşi petrecură toată ziua pregătind carcasa rămasă, sărmanii 
noştri marinari se întinseră să se odihnească în peşteră, iar a doua zi se 
instalară în sfârşit în locuinţa nou descoperită. 

Pentru un timp, nu se gândiră decât la aranjamentele necesare 
confortului, fiindcă iarna cea lungă era la uşă. 

Pregătiră o provizie bună de combustibil pentru lampă prin topirea 
grăsimii animalelor ucise. Carnea fu pusă la îngheţat ca să se păstreze 
mai bine. Cu multă trudă şi chin, adunară o grămadă mare de lemne 
lângă peretele colibei. Podul, nefolosit de atâta vreme, trebui înlocuit şi 
aranjat în aşa fel încât să prevină apropierea unui oaspete nedorit. 

UPĂ terminarea acestor pregătiri, pilotul şi tovarăşii lui examinară mai 
atent noua locuinţă, sperând să găsească şi alte articole necesare 
confortului lor. 

La capătul grotei în care îl găsiseră pe ocupantul anterior, observară o 
firidă în faţa căreia era o platformă din scânduri, aşezată pe nişte 
balamale rudimentare, servind probabil ca uşă. După ce o deschiseră, 
intrară într-un fel de tunel, deasupra căruia stânca forma o boltă 
naturală; tunelul îi conduse în altă grotă mare; stâlpi uriaşi de piatră 
păreau să susţină acoperişul boltit; duşumeaua era pardosită cu nisip 
uscat, iar în pereţi erau câteva nişe. Acestea fură examinate cu grijă, şi, 
într-una din ele, spre marea lor bucurie, găsiră un butoiaş de sare şi unul 
mai mic, plin de cuie şi alte câteva unelte foarte folositoare. în plus, 
satisfacția lor a fost imensă când au descoperit un butoiaş de praf de 
puşcă şi altul de alice, care fuseseră aşezate cu grijă sub o stâncă mare. 
Această ultimă achiziţie li se păru mai valoroasă decât toate, fiindcă le 
oferea nu numai mijlocul de a obţine hrană, dar şi de a se apăra de 
atacurile fiarelor sălbatice. Un felinar de corabie le completă 
descoperirile; se hotărâră să-1 atârne în 

mijlocul peşterii, apoi să-l alimenteze cu grăsimea de urs pregătită 
pentru acest scop. 

Pe când erau gata să părăsească grota, mulţumiţi de rezultatele 
investigaţiei, Ivan se lovi cu piciorul de ceva tare; aplecându-se să vadă 
ce era, descoperi o cutie mică. Cei trei prieteni se grăbiră să se întoarcă 
în partea primitoare a adăpostului, ca să-i examineze conţinutul. Sperau 
să afle ceva despre cei care ocupaseră această locuinţă tristă. 
Curiozitatea lor fu răsplătită curând. 

îndepărtând capacul, găsiră tocuri, cerneală şi hârtii; acestea din urmă se 
dovediră a fi un jurnal, scris mărunt şi şters de timp. Alexei şi Ivan văzură 
că era scris în germană, şi, fiindcă învăţaseră limba aceasta la Colegiul 
Naval din Sankt Petresburg, începură să-l citească. 

Era jurnalul unui căpitan care, alături de zece marinari, petrecuse cinci 
ani în acest ţinut pustiu. Căpitanul supravieţuise tovarăşilor săi de 
nenorocire; el era nefericitul care fusese descoperit de cei trei prieteni în 
locul său de odihnă. 

Din această tristă sursă de informare, aflară că acum douăzeci şi cinci de 
ani, corabia olandeză Bonne Esperance pornise împreună cu altele spre 
mările polare, la vânătoare de balene. Când mica flotă ajunse la 
latitudinea la care sperau să-şi atingă obiectivul, se împrăştiară. 
Căpitanul de pe Bonne Esperance se aventură în apele nordice, unde, 
printre câmpuri de gheaţă, se află de obicei balenele. 

Corabia olandeză îşi croise drum printre fragmentele de gheaţă 


plutitoare. Fără să ţină seama de pericolul aisbergurilor, căpitanul şi 
echipajul se ocupau cu pescuitul. Dintr-o dată, vântul se schimbă, iar 
soarta sărmanilor marinari fu pecetluită. Corabia fu prinsă între blocurile 
de gheaţă care excludeau orice şansă de scăpare şi amenințau cu 
distrugerea pe cei închişi înăuntru. Vântul care condusese blocurile de 


gheaţă lângă corabie se linişti dintr-o dată, dar fu urmat de o 

ceaţă deasă, care făcea situaţia lor şi mai periculoasă. Când se risipi 
ceața, văzură că nu erau departe de uscat. Corabia fusese condusă de 
fapt la mică distanţă de golful în care se aflau acum pilotul, Alexei şi Ivan. 
Jurnalul conţinea întreaga descriere a felului în care aceşti nefericiţi 
petrecuseră cinci ani pe acest pământ ostil; suferinţele lor, truda şi 
chinurile erau istorisite în detaliu; trista lor amintire umplu de durere şi 
milă inimile cititorilor. 

Unsprezece tovarăşi pieriseră unul după altul în acest surghiun jalnic. 
Căpitanul fusese ultimul! 

Jurnalul se încheia brusc, cu menţionarea bolii şi slăbiciunii care nu îi mai 
permiteau autorului să continue! 

ECTURA acestui jurnal îi afectă foarte mult pe i cei doi veri, ale căror 
inimi se strânseră la gândul teribilului viitor care îi aştepta. Gândurile lor 
zăboveau doar asupra nenorocirilor care îi aşteptau, dar uitau îndurările 
care fuseseră amestecate cu încercarea. Nu uitau, totuşi, că neascultarea 
lor era cauza situaţiei lor triste, iar gândul acesta mărea amărăciunea 
durerii lor. 

Bunul pilotul ascultase povestea tristă cu adâncă simpatie, dar nici o 
remuşcare şi nici un reproş nu se amestecau cu regretul său pentru 
trecut, sau cu temerile pentru viitor. îşi accepta soarta, împlinind cu 
credincioşie îndatoririle vieţii pe care i-o pregătise Dumnezeu. Cu 
încredere umilă şi sinceră, dorea să se supună voii Sale. 

După un moment de părtăşie cu inima sa, îşi înălţă gândurile spre Cel 
care poate oferi pacea şi mângâierea; apoi, pilotul se întoarse spre tinerii 
săi prieteni, pe care îi văzu cufundaţi într-o adâncă melancolie. 

-Să nu ne lăsăm pradă disperării şi nemulțumirii, spuse el, ci mai bine să 
acceptăm cu credincioşie drumul care se deschide înaintea noastră. 
Soarta celor despre care am citit nu trebuie să fie şi a noastră; drumul lor 
s-a încheiat demult, 

încercările lor s-au sfârşit pentru totdeauna; în timp ce sperăm că ei au 


ajuns la odihnă, să ne luptăm să fim demni de chemarea noastră. Să 
împlinim cu răbdare şi supunere lucrarea pe care ne-a încredinţat-o 
Dumnezeu. Să nu îngăduim ca neîncrederea şi temerile deşarte să ne 
paralizeze, ci să ne sprijinim pe binecuvântările lui Dumnezeu, să facem 
tot ce ne stă în putinţă ca să ne împlinim nevoile zilnice şi să ne păzim de 
pericolele care ne ameninţă. 

Cuvintele pilotului îşi atinseră scopul; ele avură ecou în inimile celor doi 
tineri, crescuţi în dragoste şi teamă de Dumnezeu. Tăcuţi, strânseră 
mâinile pilotului, pentru a-1 asigura că sfatul său nu va rămâne zadarnic. 

ILOTUL îi sfătui cu înţelepciune pe tinerii săi tovarăşi să-şi folosească 
timpul pentru pregătiri, fiindcă anotimpul care venea nu le va mai 
îngădui. 

Provizia de lemne trebuia suplimentată; era nevoie de muşchi pentru 
paturi, fiindcă acum nu aveau decât mantalele lor, pe care le aşterneau 
pe pământ, alături de blănurile de urs; carnea trebuia sărată şi afumată 
ca să ţină toată iarna; şanţul din jurul colibei trebuia adâncit şi curăţat, 
ca să-i protejeze de apropierea unor oaspeţi nedoriți. Aceste lucrări le 
ocupară câteva săptămâni, însă fură încheiate exact la instalarea frigului. 
O ceaţă deasă, nepătrunsă de strălucirea slabă a stelelor şi lunii, 
acoperea insula şi pricinuia un întuneric atât de des, încât puteai să-l tai 
cu cuțitul. Focul, care era ţinut aprins zi şi noapte, nu-i putea apăra pe 
deplin de asprimea gerului. în timp ce priveau mormanul de jeratic, care 
arunca o rază de lumină în jur, inimile le erau pline de recunoştinţă 
pentru lumina şi căldura lui, dar şi pentru mângâierea de care avuseseră 


parte în aceste grozave încercări. 

însă frigul era atât de puternic, încât răsuflarea le îngheţa pe buze; 


zăpada pe care o puneau la topit îngheţa de îndată ce era luată de pe foc; 
unul dintre ei trebuia să vegheze tot timpul focul, în timp ce tovarăşii săi 
dormeau, ca să nu îngheţe de-a binelea. Suferințele şi greutăţile pe care 
le experimentau îi dădură pilotului o idee. 

-Dacă am putea construi o sobă, spuse el, cum este în fiecare bordei din 
Rusia! 


Tinerii săi tovarăşi prinseră pe loc ideea. Ivan îl întrerupse ca să-i spună 
că observase ceva care semăna cu lutul în crăpăturile stâncii şi că îl putea 
ajuta pe pilot la construirea sobei. 

După multă muncă şi repetate eşecuri, lucrarea fu încheiată; o sobă, deşi 
grosolană şi rudimentară, înveselea şi încălzea micul adăpost. Acum îşi 
puteau pregăti mâncarea mai uşor şi mai sigur. 

De asemenea, puteau părăsi coliba, pentru a pleca după lemne pentru 
sobă, sau după zăpadă pe care o topeau ca să obţină apă. 

într-o zi, în timp ce era afară, Alexei observă un urs care îşi croia drum 
spre şanţul plin acum se zăpadă adusă de vânt şi îngheţată, şi care nu mai 
constituia un obstacol. 

Alexei îşi părăsi lucrul şi se grăbi să intre în casă, strigând după ajutor şi 
închizând uşa în urma lui. 

-Puştile, puştile! exclamă pilotul, râzând de alarma tânărului. O să-l 
întâmpinăm pe oaspete cu praf de puşcă şi alice. Putem să ne permitem 
să-l pierdem acum. Vom ţinti bine de la ferestrele fortăreței. 

Obloanele fură ridicate de îndată, deoarece tinerii îi ascultară imediat 
ordinul. Cerul era senin, iar luna arunca o lumină strălucitoare pe zăpada 
din faţă, suficientă pentru ca cei din colibă să vadă apropierea 
duşmanului. Când ajunse mai aproape, pilotul şi Ivan ochiră; 
amândouă gloanţele 

intrară în capul animalului, care se rostogoli greoi în şanţul pe jumătate 
plin, pe care voia să-l traverseze. 

- Nu ştiu când vom mai avea o asemenea şansă, spuse pilotul. Avem 
destul praf de puşcă; în schimb, iată că primim hrană, blană şi grăsime; 
nu este un târg rău. Totuşi, cred că dacă ne vom da silinţa, vom mai găsi 
ceva. Am observat că sunt şi vulpi în jur; dacă am lăsa scheletul ursului 
afară, le-am ademeni să se apropie şi ar cădea în capcană; carnea lor e 
mult mai bună decât cea de urs, iar blana, la fel de valoroasă. 

Ivan şi vărul său fură foarte încântați de acest plan; îl ajutară pe pilot să 
aşeze momeala, fiindcă îi împărtăşeau vederile. 

Şanţul fu curăţat de zăpadă, iar oasele ursului erau aşezate în aşa fel, 


încât să atragă animalele din vecinătate. 

VULPEA polară este cel mai frumos dintre animalele care trăiesc în 
ţinuturile îngheţate; este mai mică decât vulpile obişnuite, iar boticul ei 
ascuţit şi urechile scurte aproape că nu se văd din blana bogată, care 
devine perfect albă la apropierea iernii. în Spitzbergen şi în Groenlanda, 
unde pământul este veşnic îngheţat, aceste animale trăiesc în crăpăturile 
stâncilor. Sunt blânde şi inofensive, iar vânătorii le ucid pe capete pentru 
blana lor. Sunt uşor de prins: iarna, în gropi săpate în zăpadă, unde se 
aşează peşte, iar primăvara, în capcane acoperite cu piei de balenă, 
ademenite cu mâncarea care le place. 

Pe scurt, într-o zi, un lătrat anunţă prezenţa acestor animale. Locuitorii 
colibei descoperiră curând trei mici creaturi ocupate cu mâncarea care le 


fusese pregătită; îşi încărcară puştile cu alice şi deschiseră încet uşa; 
ţintiră atât de bine, încât două vulpi căzură pe loc, iar a treia fu rănită. 
Nu pierdură timpul; jupuiră pieile şi pregătiră carnea, iar oasele le lăsară 
pentru o nouă capcană. Aceasta fu realizată prin aşezarea momelii pe 
pământ şi udarea ei cu apă, ca să îngheţe şi să nu poată fi târâtă mai 
departe; în acest fel, micile animale lacome aveau să fie uşor de prins, 
ocupate fiind cu 

mâncarea pe care o găseau atât de greu. Planul se bucură de succes, de 
aceea se aleseră cu alte câteva vulpi. Apoi, urmă o lungă întemniţare. 
Soarele se ascunsese demult, iar zăpada cădea acum din abundență; 
vântul, care urla din răsputeri, o îngrămădea asupra locuinţei, 
înconjurându-i cu un zid de gheaţă. Lampa şi soba ardeau zi şi noapte; 
aveau destule lemne şi suficientă grăsime pentru câteva săptămâni, dar 
pilotul ştia că după un timp vremea se va mai îmblânzi şi vor putea ieşi 
din colibă. După o asemenea întemniţare de trei săptămâni, ocazia 
aşteptată se ivi în sfârşit. Vremea se linişti, şi se instala un ger aspru şi 
senin, de care se bucurară întreprinzând o expediţie până în golf după 
lemne. Ca să se protejeze de frigul aspru, îşi făcură nişte căciuli uriaşe 
din piele de urs, care le acopereau nu numai capul, ci şi gâtul şi umerii, 
ajungând până la mijloc. Din blănurile de vulpe îşi făcură jambiere, care îi 
acopereau până la genunchi, legate cu tendoane pe care le păstraseră şi 
le uscaseră cu grijă, iar de picioare îşi legară nişte bucăţi de lemn, 
şlefuite ca nişte tălpici de sanie, ca să prevină afundarea în zăpadă. 
Aceste pregătiri durară două săptămâni, împreună cu repararea săniei, 
pe care aşezară provizii suficiente pentru câteva zile. 

capitolul XXXII 


Morsa, sau câinele de mare arctic 


ASTFEL echipați, sărmanii noştri insulari îşi părăsiră locuinţa la lumina 
limpede a lunii reflectată pe suprafaţa de cristal a cărării. Ajungând în 
golf, văzură că ţărmul era acoperit de zăpadă; îndepărtarea ei cerea 
muncă multă, fiindcă trebuiau să ajungă la lemnul de dedesubt; în plus, 
nu aveau nici o unealtă la îndemână. 

In timp ce se gândeau la ceea ce trebuiau să facă, auziră mormăitul bine 
cunoscut al unui urs. Părea să vină din spatele unui aisberg uriaş, care se 
afla în mijlocul golfului. Verii se uitară spre pilot, aşteptând instrucţiuni. 

- Fie că e vorba de unul, doi sau trei, le venim de hac, spuse el. Nu am 
întors niciodată spatele unui asemenea animal, şi nu vreau să o fac acum. 
Alexei şi Ivan zâmbiră auzind această afirmaţie curajoasă. 

înaintară în tăcere, şi descoperiră curând doi urşi mari angajaţi într-o 
luptă disperată cu o morsă. Monstrul marin se apăra disperat cu colții săi 


lungi, mârâind şi arătând extrem de 

83 

Morsa, sau câinele de mare arctic 

furios. Duşmanii lui erau atât de prinşi de furia luptei, încât prietenii 
noştri avură timp să-şi fixeze poziţia pe pământul îngheţat şi să ţintească 
fără să fie văzuţi. Răsunară două împuşcături, care avură efect; animalele 
se clătinară un moment, dar îşi reveniră repede, după care se năpustiră 
cu furie sporită asupra morsei, fără să-şi dea seama de prezenţa altor 
duşmani. Alexei îşi descarcă şi el puşca; glontele intră în creierul unui 
animal, pe care îl lăsă nemişcat pe gheaţă. Intre timp, pilotul şi Ivan îşi 
încărcau puştile, iar celălalt urs avu soarta tovarăşului său. 

Morsa schimbase însă un duşman cu altul, şi, de îndată ce sărmana 
creatură ieşi din apa pe jumătate îngheţată, trei împuşcături bine ţintite 
puseră capăt nedreptei lupte. 

O pradă atât de bogată era mult deasupra aşteptărilor celor trei tovarăşi. 
Următoarea întrebare fu ce puteau să facă cu ea. Sania nu putea lua 
decât un animal. Hotărâră să-l ia pe ultimul, mai folositor decât celelalte. 
Carnea de morsă este mult mai bună decât cea a animalelor carnivore, 
fiindcă ea se hrăneşte numai cu scoici şi alge, pe care le smulge de pe 
fundul mării cu ajutorul colţilor ei puternici. Morsa este de asemenea 
mult preţuită pentru grăsimea ei, fiindcă un asemenea animal îţi poate 
furniza două butoiaşe de ulei. Pielea groasă este folosită ca o blană, iar 
colții ei, care cântăresc de la patru la doisprezece kilograme fiecare, sunt 
valoroşi, fiind folosiţi în locul fildeşului. 

Petrecură trei zile cu aducerea prăzilor, şi mult mai multe cu pregătirea a 
tot ce avea valoare, nu numai pentru mâncare şi lumină, ci şi pentru alte 
scopuri. 

capitolul XXXIII 


O dezamăgire care conduce la o 
descoperire 


OMBUSTIBILUL era, totuşi, la fel de necesar ca hrana; şi, fiindcă vremea 
era liniştită acum, se pregătiră din nou pentru o excursie. Se înarmaseră 
acum cu hârleţe şi lopeţi pentru îndepărtarea zăpezii sub care se aflau 
lemnele. Erau nerăbdători să înceapă, fiindcă întunericul nopţii de iarnă 
fusese întrerupt în ultimul timp de apariţia aurorei boreale; pilotul ştia că 
repetarea acestui frumos fenomen vesteşte o mare schimbare de vânt şi 
temperatură. 

Tinerii nu se mai saturau să privească acest ciudat fenomen al regiunilor 
nordice, urmărind razele care luminau vrăjite scena îngheţată din jur. Pe 
lângă alb, aurora are raze galbene, verzi şi purpurii, care, reflectate de 
vârfurile de cristal ale stâncilor şi aisbergurilor, prezintă o scenă de o 


frumuseţe indescriptibilă. Temerile pilotului se împliniră în curând; o 
schimbare neaşteptată de vreme împiedică realizarea proiectului pentru 
care se pregătiseră atât de mult. Vântul sufla cu violenţă grozavă, 
îngrămădind zăpada peste colibă. Un întuneric des urmă luminii 
strălucitoare a aurorei, 

împiedicând orice ieşire din colibă. Un întuneric la fel de adânc se 
aşternu în inimile celor doi veri. însă bunul pilot nu îi lăsă să se cufunde 
în temeri şi regrete inutile. 

-Ne vom folosi, spuse el, de întemnițarea noastră, ca să căutăm mâncarea 
şi hainele care trebuie să se afle undeva în peşteră, conform jurnalului; 
căpitanul vorbea despre diferite provizii depozitate încă aici, atunci când 
moartea a pus capăt dorințelor şi suferințelor lui. 

Alexei şi Ivan ascultau întotdeauna sfaturile lui fără ezitare, de aceea, 
luând fiecare câte o lampă, îl urmară în tunelul pe care l-am mai descris. 
Lumina lămpii lui Ivan căzu pe nişte trepte grosolane, parţial săpate de 
natură, parţial şlefuite de om. Urcându-le, se treziră într-o grotă mică şi 
uscată, care părea să ţină loc de cămară. 

Diferite lăzi erau stivuite în jur. Ne putem imagina nerăbdarea cu care 
fură deschise. într-una din ele, spre marea lor bucurie, descoperiră o 
provizie bună de rufărie şi alte haine. Totul era în stare foarte bună, 
fiindcă lada fusese acoperită cu smoală care o ferise de umezeală. 
Următorul deschis fu un butoiaş, în care găsiră carne şi peşte, bine 
păstrate şi afumate. O ladă plină de piei de urs, vulpe şi lup completă 
fericitele descoperiri. Fiecare butoiaş şi ladă fuseseră închise cu grijă şi 
acoperite cu smoală, oprind astfel pătrunderea aerului. 

Bucuria experimentată de Alexei şi Ivan fu mustrată cumva de un reproş 
al bunului pilot. 

-Vedeți acum că dezamăgirile şi nemulţumirile se transformă în motive de 
recunoştinţă; dacă am fi plecat după lemne, acest comori ar fi rămas aici 
nedescoperite, poate pentru totdeauna. Aşa se întâmplă adesea cu 
lucrurile de care ne temem, dar Dumnezeu le transformă în ocazii de 
bucurie şi recunoştinţă. Mulţumiţi-l, deci, Celui care a fost atât de 
îndurător cu noi. 

CAPITOLUL XXXIV 


Un nou ghinion 


ULT-AŞTEPTATA ocazie se ivi în cele din urmă. Mica trupă îşi părăsi 
coliba pe o vreme senină şi liniştită, în lumina razelor strălucitoare ale 
aurorei boreale. 

Ajunseră în curând pe ţărmul golfului, unde văzură că furtuna care îi 
împiedicase îi ajutase de fapt foarte mult. 

Vântul măturase zăpada de pe țărm, descoperind lemnele; avură, totuşi, 
destul de lucru cu ele, fiindcă erau îngheţate şi prinse de pământ. Tinerii 


insistară să împartă această muncă între ei, lăsându-l pe pilot să încarce 
sania cu lemnele desprinse de ei. De vreo patru zile, observaseră că bunul 
lor prieten şi sfătuitor suferea de o oarecare slăbiciune, aşa că îl cruţară 
de altă oboseală. Timp de câteva zile se ocupară cu adusul lemnelor care 
se găseau din belşug pe țărm. 

După primele două zile, Alexei şi Ivan merseră singuri, lăsându-l pe pilot 
să taie şi să aşeze lemnele pe care le aduceau ei. 

Frigul creştea în fiecare zi, iar ei se întorceau mulţumiţi la căldura şi 
adăpostul căsuţei de care se bucurau acum, fără nici o preocupare pentru 
viitor. 

După ce terminară cu adusul lemnelor, Alexei şi Ivan observară că pilotul 
era într-adevăr bolnav, chiar dacă nu se plângea. O răceală care venise 
atunci când sănătatea lui era slăbită de greutăţile şi lipsurile îndurate, pe 
care le suportase mai greu decât tovarăşii săi tineri, se transformă într-o 
boală serioasă; în cea de-a treia zi, căzu la pat şi nu se mai putu ridica din 
maldărul de muşchi şi piei pe care zăcea. 

Cei doi veri nu ştiau cum să-şi ajute prietenul. Ce s-ar fi întâmplat cu ei, 
dacă ar fi fost lipsiţi de cel care le fusese ca un tată pe pământul acesta 
pustiu, cel al cărui sfat şi călăuzire fusese mângâierea de căpetenie în 
nefericire? 

îl vegheau cu rândul pe bolnav, şi, când văzură că febra creştea mereu, se 
simţiră disperaţi. Nefericirea lor era agravată de faptul că mâncarea pe 
care o aveau îi făcea mai mult rău decât bine suferindului. Dintr-o dată, 
Alexei se gândi că poate căpitanul olandez lăsase unele alimente pe care 
nu le observaseră; poate că ar putea descoperi nişte ceai, şi să facă rost 
de nişte apă proaspătă în locul zăpezii topite. Dacă ar avea aşa ceva, 
pilotul s-ar fi putut reface, cu binecuvântarea lui Dumnezeu. 

Lăsându-l pe vărul său la căpătâiul bolnavului, Alexei îşi luă lampa şi se 
îndreptă spre grota în care găsiseră celelalte provizii. 

Ajuns acolo, cercetă cu atenţie fiecare nişă şi firidă. Observă o crăpătură 
într-un perete, bine acoperită de muşchi. Ar putea fi ceva ascuns acolo? 
De ce era atât de bine acoperită, dacă nu pătrundea nici o undă de aer de 
afară? 

Aşezându-şi lampa pe pământ, îşi scoase cuțitul şi se grăbi să îndepărteze 
muşchiul gros care umplea firida. După ce termină, văzu că numai o parte 
era din stâncă, cealaltă fiind formată din două pietre mari, care puteau fi 
date la o parte. Acum era sigur că se afla ceva acolo, dar, fiindcă nu putea 
mişca singur pietrele, se grăbi să ceară ajutorul lui Ivan. Pilotul dormea, 
iar cei doi plecară în tăcere. 

Naufragiaţi, dar nu pieduţi 

Cu oarecare greutăţi, pietrele fură îndepărtate, şi, la lumina lămpilor, 
descoperiră trei butoiaşe. Pentru o clipă, se temură că ar putea fi bani, 
ascunşi acolo cu atâta grijă. 

-Nu, nu, e ceva mai bun decât banii, spuse Alexei, rostogolind un butoiaş 
spre vărul său. E prea uşor ca să fie bani. 

îl 'deschiseră cu ajutorul cuţitelor. Era făină bună, uscată. 

Următorul fu deschis repede: mai mult de un pachet de ceai şi cafea se 
afla la picioarele lor. 


Tăcuţi, cei doi veri contemplară această descoperire binevenită; putea fi 
calea de a salva viaţa celui care le fusese ca un tată. 

Hotărâră să nu-i spună despre această descoperire sărmanului lor 
prieten, mai ales fiindcă Ivan se hotărâse să meargă după apă proaspătă, 
cu care să facă ceaiul de la care sperau atât de mult. 

Bine protejat de hainele de blană pe care şi le făcuse, cu un ceainic şi o 
secure la brâu, cu puşca în mână, Ivan părăsi coliba. După un drum 
trudnic şi chinuitor, ajunse în golf. 'Tăie o bucată bună din masa de 
gheaţă, cu care umplu ceainicul. 

într-un târziu, neliniştea lui Alexei se risipi la întoarcerea vărului său; 
timpul care trecuse atât de uşor pentru unul se târâse ca un melc pentru 
cel care aştepta. 

Boala îi secătuise toate puterile pilotului, iar acum zăcea istovit, incapabil 
de orice mişcare. 

Mare fu recunoştinţa sărmanului om când i se duse o cană de ceai la 
buzele uscate; era primul lucru care îi uşura chinurile setei de care 
suferea. 

Cu o privire care îi exprima toată recunoştinţa şi câteva cuvinte de 
mulţumire pentru tinerii săi prieteni, pilotul închise ochii. Poate că 
dormea, sau poate că vorbea cu Dumnezeu, cerând îndurare pentru el şi 
prietenii săi de necaz. 

Ceea ce era sigur era că nici curajul, nici credinţa nu îl părăsiseră în 
aceste ore de încercare. Departe de patrie şi de cei dragi, putea să 
privească moartea cu linişte, să se încreadă în bunătatea lui Dumnezeu, 
care veghea asupra lui pe această insulă singuratică şi care îl putea ridica 
după voia Sa. 

Se pare că aceasta era şi voia Celui Prea înalt! Pilotul se trezi liniştit şi 
împrospătat. Verii observară fericita schimbare, pentru care fură nespus 
de recunoscători. în zilele care urmară, bolnavul mancă puţin, în afară de 
ceaiul descoperit; dar, după ce febra scăzu, „infirmierele" lui îi pregătiră 
ceva ce credeau că îl va însănătoşi. Plăcinte din făină coapte pe soba lor, 
supă făcută din carne proaspătă de vulpe şi apa proaspătă din pârâu. 
Meniul acesta era foarte diferit de cel din timpul bolii. Schimbarea fu la 
fel de benefică pentru cei doi tineri, ca şi pentru pilot. 

Timpul trece fără nici un incident 


RECU o lună până al însănătoşirea completă a pilotului. în timpul acesta, 
verii fură obligaţi să meargă de câteva ori după lemne. Datoria de a face 
rost de combustibil devenea tot mai grea, datorită stratului de zăpadă 
care creştea cu fiecare zi. Aveau, totuşi, mângâierea de a şti că cea mai 
mare parte a iernii trecuse şi că se apropia vremea în care puteau să se 
aştepte la o scădere a gerului. 


în prezent îşi dublaseră măsurile de apărare împotriva marilor duşmani, 
urşii, fiindcă, din cauza frigului extrem şi a lipsei de hrană, aceştia 
deveniseră extrem de periculoşi. De asemenea, văzuseră de câteva ori 
numeroşi lupi, dar distanţa era mare, iar aceste animale nu erau atât de 
periculoase, fiindcă laşitatea lor este cunoscută. Dacă erau obligaţi să 
iasă afară, aveau grijă să ţină focul aprins tot timpul, ca să se păzească de 
apropierea duşmanilor; în mai multe ocazii, când se întorceau cu lemnele, 
aprinseră un foc la capătul săniei, ca să prevină atacul lupilor, care, 
chinuiţi de foame, le călcau pe urme, dar erau opriţi numai de strălucirea 


jeraticului care strălucea pe o bucată de gheaţă aşezată pe sanie. 

înconjurați de atâtea pericole şi lipsuri, este de înţeles că sărmanii noştri 
insulari aşteptau cu nerăbdare sosirea primăverii şi încheierea nemiloasei 
ierni, când toate animalele îşi vor găsi alte prăzi, şi când puteau spera în 
apariţia unor salvatori care să-i scoată din această temniţă de gheaţă. 
CAPITOLUL XXXVI 


O furtună vizitează Spitzbergenul 

ATRU luni lungi trecură în aceeaşi monotonie, întreruptă doar de apariţia 
luminoasă a lunii şi de razele şi mai strălucitoare ale aurorei boreale şi a 
altor stele luminoase, care înfrumuseţează din când în când cerul nordic; 
dar aceste apariţii se răriră în cele din urmă, iar o uşoară înmuiere a 
gerului vesti apropierea unei schimbări. 

într-o noapte, la începutul lui martie, când toţi dormeau liniştiţi, pilotul fu 
trezit de un zgomot teribil; la început, crezu că fusese provocat de 
animalele sălbatice; îşi trezi repede tovarăşii ca să-şi apere locuinţa. Ivan 
deschise cu grijă uşa, ca să vadă cine erau duşmanii care îi atacaseră. 

O rafală teribilă de vânt îl trânti la pământ, deschise forţat uşa, anunțând 
apropierea furtunii. Cerul era acoperit de grămezi de nori întunecaţi; 
zăpada cădea cu fulgi mari, însoţită de o ploaie care ameninţa să 
pătrundă pe la încheieturile colibei lor, în timp ce violenţa vântului părea 
să scuture stânca din temelii. înfiorătorul scrâşnet al aisbergurilor 
ciocnite de furtună mări groaza lui Ivan şi a 

Naufragiaţi, dar nu pieduţi 

vărului său. Numai pilotul era calm şi liniştit în timpul acestei primejdii 
grozave; nu-şi trăda nici spaima, nici mirarea. Ştia că trecerea de la iarnă 


la vară era însoţită adesea de furtuni neaşteptate şi extraordinare, de 
aceea, ca răspuns la privirile neliniştite ale tinerilor săi prieteni, spuse 
liniştit: 

-Dumnezeu este deasupra tuturor, fii mei; numai cel vinovat tremură la 
manifestarea puterii Lui. Probabil că furtuna aceasta vesteşte întoarcerea 
anotimpului pe care îl aşteptăm cu atâta nerăbdare. Apele puternice, 
înfuriate de lunga lor odihnă, îşi sparg învelişul de gheaţă; uriaşele 
aisberguri se vor trânti unul de altul până se vor face fărâme, iar fiecare 
lanţ care forma temniţa noastră va fi rupt; apele adâncului vor fi eliberate 
şi vor deschide drumul corăbiilor, de la care aşteptăm eliberarea. 
„Dumnezeu este puterea şi nădejdea mea; un ajutor care nu lipseşte 
niciodată în nevoi. De aceea nu mă voi teme, chiar dacă se va cutremura 
pământul, şi munţii vor fi aruncaţi în mijlocul mării. Chiar dacă valurile ar 
urla şi ar spumega, şi dacă munţii s-ar cutremura în mijlocul furtunii”. 

O tăcere de câteva minute urmă declaraţiei pilotului. Cuvintele lui păreau 
să fi trezit speranţa şi încrederea în minţile celor doi tineri, care ascultau 
acum în linişte urletele furtunii. 

Timp de şapte zile, forţele naturii se luptară împrejurul colibei, ţinându-i 
pe locuitorii ei prizonieri. în cea de-a şaptea zi, cerul se însenină, vântul 
se potoli, iar lumina argintie a lunii străluci deasupra gheţurilor. Cei doi 
veri se folosiră de această linişte ca să arunce o privire în împrejurimi. 
Natura avea o înfăţişare diferită, iar gerul scăzuse mult. Cât de mult se 
bucurară când văzură că vârfurile stâncilor nu mai erau acoperite de 
zăpadă şi că în unele locuri se vedeau dealurile, pe care începeau să 
crească muşchi şi licheni! Vizitând golful, o scenă nouă şi ciudată le izbi 
privirea. Munţii de gheaţă, care păreau fixaţi în adâncurile oceanului, 
pluteau acum deasupra. 

în unele locuri, aisbergurile fuseseră clădite unele peste altele, formând 
poduri naturale; altele aveau forma unor turnuri, unite de arcade, de o 
frumuseţe care nu mai poate fi văzută la nici un material; peisajul acesta 
le trezi atenţia şi admiraţia, în ciuda singurătăţii şi a caracterului său 
neprimitor. Dintr-o dată, tinerii observară că orizontul era mărginit de o 
dungă roşie, care devenea din ce în ce mai mare; în cele din urmă, văzură 
razele mult aşteptatului soare apărând din spatele munţilor de gheaţă. 
Această apariţie minunată, scurtă cum era, le umplu inimile de bucurie, o 
bucurie care este simțită la vederea luminii după o lungă orbire. Se 
grăbiră spre casă pentru a-i comunica veştile bune pilotului. 

CAPITOLUL XXXVII 


întoarcerea soarelui aduce speranţă şi 
căldură 


NSÂ răbdarea micului grup mai avea multe încercări de trecut; o 
săptămână de ceaţă groasă împiedică împlinirea speranţelor lor. La 


sfârşitul ei, cerul se însenină, iar glorioasele raze ale „astrului măreț al 
zilei" apărură deasupra stâncilor, împrăştiind căldură şi bucurie în jur, 
umplând inimile sărmanilor insulari de recunoştinţă şi mulţumire. Timp 
de câteva zile, urmăriră discul său, care creştea tot mai mare, până când 
ajunse în sfârşit la deplina şi completa lui splendoare; după ce luminase 
cealaltă emisferă, se apropia acum de Pol cu fiecare zi. 

„Timp de şase luni, între 20 martie şi 23 septembrie, soarele nu apune 
niciodată în regiunile din preajma Polului Nord; în tot timpul acesta, Polul 
Sud este cufundat în întuneric, fiindcă soarele nu răsare niciodată. în 
timpul celorlalte şase luni, se întâmplă invers; nu răsare niciodată la Polul 
Nord, şi nu apune niciodată la Polul Sud. între hotarele acestor 
anotimpuri, soarele se ridică la diferite înălţimi - 

uneori se învârte în jurul orizontului timp de douăzeci şi patru de ore, 
alteori se înalţă cu puţin deasupra lui".? 

Aspectul general al pământului se schimba rapid sub influenţa dătătoare 
de viaţă a soarelui. Zăpada topită curgea în torente pe dealuri şi munţi. 
„Pardoseala de cristal întărită de răsuflarea cerului" se dezgheţa şi se 
rupea treptat; petice strălucitoare de muşchi şi licheni se iveau în loc. în 
fiecare noapte, o ceaţă deasă învăluia ţinutul, urmată de o ploaie caldă şi 


abundentă, care grăbea eliberarea pământului de sub tirania gheţurilor. 

în curând, iarba şi cochlearia se găsiră din belşug. Renii se adunau în 
valea care avea acum o înfăţişare veselă şi primitoare, încălzită de 
întoarcerea soarelui. Marea însă avea o înfăţişare mai puţin încântătoare, 
iar prietenii noştri ştiau că va mai trece un timp înainte ca apele să fie 
eliberate de sub temniţa gheţurilor. Dar chiar şi aici, avură mai multe 
ocazii de a admira frumuseţea razelor de soare reflectate de uriaşele 
blocuri de gheaţă. Fiecare culoare şi umbră erau reflectate pe aceste 
uriaşe oglinzi în mai multe direcţii; pe o parte era auriu stins, iar pe 
cealaltă purpuriu strălucitor, iar în direcţia opusă 

1 „Frumuseţile cerului" de Blunt 

cristalele de gheaţă erau scăldate în cel mai frumos azuriu; cele mai 
bogate nuanţe uimeau privirea. Sărmanii noştri exilați nu se mai saturau 
de atâta frumuseţe şi noutate. Pe lângă celelalte avantaje, plecare iernii îi 
eliberase de prezenţa temuţilor duşmani, urşii, care plecaseră acum pe 
coastă, unde găseau peşte din abundență. 

CAPITOLUL XXXVI II 


Sfaturi bune 


E măsură ce primăvara înainta, speranţele lor de eliberare creşteau, 
pentru că acum aşteptau nerăbdători sosirea unei baleniere pe țărmurile 
Spitzbergenului. Bunul pilot dorea să mai potolească nerăbdarea tinerilor 
săi tovarăşi, cărora le amintea că, deşi timpul navigaţiei se apropia, era 
posibil ca ţărmul lor să nu fie vizitat, chiar dacă unele corăbii se 
îndreptau spre Spitzbergen. îi îndemna deci să aibă răbdare şi să se 
resemneze în faţa voinţei divine, în caz că ar trebui să-şi mai petreacă o 
iarnă în temniţa aceasta îngheţată. 

-Trebuie să ne pregătim întotdeauna pentru ce este mai rău, spunea 
bunul om; şi să nu disperăm, orice s-ar întâmpla. Dacă ne aţintim 
gândurile asupra unui singur lucru, ne expunem singuri dezamăgirii; 
trebuie să ne stăpânim cu răbdare, să aşteptăm în linişte ceea ce ne-a 
pregătit Dumnezeu. Nu a sosit încă timpul, iar corăbiile nu se pot apropia 
de coastă. în loc să ne temem de viitor, ar fi mai bine să folosim 
prezentul: nu suntem niciodată într-o situaţie în care să nu avem nimic de 
făcut. Deci, tinerii mei prieteni, să ne purtăm ca şi cum am mai avea de 
petrecut o iarnă aici. Putem să reparăm coliba şi să pregătim provizii 
pentru iarnă; 

şi, dacă va fi să nu avem nevoie de ele, poate că vor avea alţii nevoie; 
poate că vor mai fi nefericiţi aruncaţi cândva pe această insulă pustie. Ce 
s-ar fi întâmplat cu noi fără proviziile lăsate de căpitanul olandez şi 
tovarăşii săi? în loc să pierdem timpul lenevind, am putea să-l folosim ca 
să fim o binecuvântare pentru alţii, dacă nu pentru noi. 

Poate că aceste cuvinte nu erau menite să înalțe sufletele celor cărora le 
erau adresate, dar adevărul şi înţelepciunea sfatului nu puteau fi 
nesocotite. Poate că şi Alexei şi Ivan simţiră că, dacă ar fi ascultat din 
timp avertizările şi sfaturile celor mai în vârstă decât ei, ar fi fost cruţaţi 
de suferinţele care urmaseră neascultării şi încăpăţânării lor. Lecţia 
fusese învățată, şi, în ocazia prezentă, ascultau în tăcere respectuoasă, 
hotărâți să urmeze sfaturile prietenului lor. 

100 

CAPITOLUL XXXIX 


Timp bine folosit 


RIMA lucrare îndeplinită fu aceea de a face curăţenie şi de a aerisi coliba. 
Timp de şase luni, frigul făcuse această operaţiune imposibilă, dar acum 


uşile şi ferestrele fură larg deschise ca să intre arul curat şi razele 
soarelui; fumul care fusese închis atâta timp înăuntru scăpă acum, iar 
focurile aprinse în grote curăţară locul şi contribuim mult la viitoarea 
păstrare a lucrurilor depozitate acolo. 

Blănurile şi pieile animalelor ucise fură scoase afară, bătute bine şi lăsate 
la soare. Lenjeria pe care o găsiseră acolo, şi de care se folosiseră, fu 
spălată, şi fiecare cratiţă de care se folosiseră fu curățată şi reparată cu 
grijă. Soba era aproape dărâmată de atâta foc, de aceea hotărâră să 
construiască una nouă şi mai trainică. Săpară o bucată de pământ lângă 
colibă, unde semănară ceapă, mazăre şi alte legume găsite în cămara 
căpitanului. Culeseră o cantitate mare de muşchi, pe care îl uscară şi îl 
puseră deoparte. Curăţară şi lărgiră şanţul care apăra locuinţa. 
înjghebară nişte undiţe din venele şi tendoanele animalelor ucise, şi, 
fiindcă aveau deja cârlige din grota căpitanului, se apucară în curând de 
pescuit, fiindcă gheaţa din golf se topise, iar peşte era din 

belşug; aşa că nu trecea nici o zi fără o masă de peşte, schimbare 
binevenită, după carnea uscată şi sărată de care se cam saturaseră. O 
lună trecu repede cu lucrările acestea variate, iar înţelepciunea sfatului 
oferit de pilot se dovedea în înfăţişarea voioasă şi sănătoasă a tinerilor. 
într-una din expedițiile lor în golf, avură norocul să se apropie de o turmă 
de reni; răniră unul şi uciseră un altul. Ultimul le furniza o provizie bună 
de carne proaspătă, pe care o depozitară într-o pivniţă pe care o săpaseră 
în capătul şanţului, în partea de nord, unde soarele nu ajungea niciodată. 
O acoperiră cu o piatră mare şi grea, astfel că aerul nu pătrundea 
înăuntru, fiindcă vremea era tot mai caldă. în beciul acesta mic îşi ţineau 
proviziile proaspete şi bune. Renul rănit fu îngrijit cu atenţie, pentru că 
aşteptau cu nerăbdare să-l pună la sanie în excursiile pe care plănuiau să 
la facă, după terminarea treburilor. Mai aveau destule de făcut. Mai 
aveau de întreprins multe călătorii în golf după lemn, necesar nu numai 
pentru reparaţii, ci şi pentru viitorul combustibil. Totuşi, până la urmă, 
toate se încheiară, iar locul care îi adăpostise pe ei o iarnă era mult mai 
prielnic acum, fie pentru ei, dacă aceasta avea să fie voia lui Dumnezeu, 
fie pentru alţi nefericiţi în nevoie, fiindcă cei trei trudeau ca să fie o 


binecuvântare. 
CAPITOLUL XL 


Se pregăteşte un semnal 


ILOTUL propuse acum să facă nişte excursii mai lungi, ca să exploreze şi 
alte părţi ale insulei, pentru a vedea care parte a țărmului ar îngădui 
apropierea balenierelor şi debarcarea celor care veneau la pescuit. 
Vremea nu era prea favorabilă acestui scop. Pilotul credea că se apropie 
sfârşitul lunii mai şi că mai era o lună până la începerea căldurii excesive. 
Ştia că sosise timpul în care mările sunt vizitate de corăbiile pornite la 
pescuit de balene, şi că mulţi se apropiau de coastele Spitzbergenului; 


dar aceştia nu zăboveau niciodată după 22 iunie, ci se grăbeau să 
părăsească regiunile Polului înainte de apropierea iernii. 

Astfel că speranţa lor de eliberare se mărginea la limita câtorva 
săptămâni. De aceea, sărmanii oameni porniră în călătorie cu inima 
strânsă de teamă şi speranţă. 

înainte de a părăsi partea în care locuiseră, hotărâră să înalțe un semnal 
pe un vârf înalt, care să informeze echipajul corăbiilor care se apropiau 
de coastă că exista cineva care avea nevoie de ajutor. îşi îndreptară paşii 
spre locul din care îşi anunţaseră tovarăşii de pe corabie prima dată; se 
opriră un 

timp la izvorul din care băuseră apă proaspătă, apoi vizitară peştera în 
care petrecuseră prima noapte după debarcare. 

Renul era tovarăşul lor, ajutorul său nefiind deloc neglijabil. Printre alte 
lucruri, luaseră cu ei un catarg înalt, care aparținuse probabil unui 
nefericit vas care se sfărâmase de ţărmuri; intenționau să-l înalțe în 
vârful din care semnalizaseră prima dată. lată că se aflau din nou pe 
stânca de pe care aprinseseră focul, sperând că vor fi urmaţi de tovarăşii 
lor de pe corabie. Priviră din nou oceanul nemărginit, fără să vadă nimic 
în afară de aisbergurile uriaşe care pluteau ca nişte insule, pe care razele 
soarelui se reflectau într-o gamă nesfârşită de culori. înălţarea catargului 
se dovedi o muncă grea; dar, în cele din urmă, îl fixară în stâncă şi legară 
de el pielea renului ucis; era un obiect suficient de vizibil pentru orice 
corabie care s-ar fi apropiat de insulă. După ce terminară, se întoarseră la 
colibă, după o absenţă de câteva zile, ca să-şi pregătească excursia spre 
cealaltă parte a insulei. 

Expediţie de-a lungul coastei 


UPÂ ce încărcară sania cu provizii pentru o săptămână şi rânduiră totul în 
colibă, membrii micului grup porniră din nou, dar într-o direcţie diferită 
de cea dinainte, obiectivul lor fiind să vadă mereu marea. Ca să 
îndeplinească acest scop, se ţinură cât mai aproape de coastă, în ciuda 
greutăților reprezentate de stâncile care le împiedicau înaintarea, de 
culmi şi prăpăstii care se înălţau din mare direct la o mie sau două mii de 
metri; aceasta este înfăţişarea acestui țărm, descrisă de unul din 
navigatorii noştri. 

„Coasta Spizbergenului nu pare locuibilă, şi nici accesibilă, fiindcă este 
formată din stânci înalte, albicioase şi pustii, lipsite de cea mai mică urmă 
de vegetaţie; în multe locuri, vârfurile sunt ascuţite şi prăpăstioase; în 
alte locuri, sunt acoperite cu zăpadă - care pare să urce deasupra norilor. 


Văile dintre culmi sunt pline de gheaţă şi zăpadă. Vederea unei asemenea 
scene ar sugera ideea unei ierni veşnice, dacă nu ar fi vremea călduţă, 
apa proaspătă, soarele strălucitor şi lumina constantă, care oferă veselie 
şi noutate acestei scene romantice". 

De-a lungul unei asemenea coaste îşi croiau drum aventurierii noştri; 
când acest lucru era imposibil, erau 

obligaţi să coboare în văi şi râpe, sau să aleagă cărări accesibile săniei şi 
renului lor. Insă, pentru popasuri, alegeau locuri înalte şi deschise, care 
le permiteau să vadă marea, de care erau legate toate speranţele lor. în 
prima noapte, avură norocul să găsească o peşteră destul de mare ca să-i 
adăpostească. Acolo îşi pregătiră cina şi aprinseră focul, nu numai pentru 
protecţie, ci şi pentru a semnaliza prezenţa lor oricărei corăbii; apoi, 
după ce hrăniră şi adăpostiră renul, cerură protecţia Celui Prea înalt şi se 
pregătiră de odihnă. 

Ivan şi Alexei adormiră curând, dar atenţia pilotului fu trezită de un 
zgomot ce semăna cu tunetul. Se ridică să asculte. Un al doilea, apoi al 
treilea sunet asemănător se rostogoliră printre stâncile înconjurătoare. 
Oare se apropia altă furtună? Se apropie de intrarea peşterii. Totul era 
liniştit. Bolta senină a cerului îl asigură că ceea ce auzise nu putea fi 
tunet. Era posibil să fi fost o lovitură de tun de pe o corabie care văzuse 
focul? îi trezi în grabă pe cei doi tineri, gândindu-se că ei ar fi putut vedea 
mai bine un obiect aflat la mare distanţă. Alexei urcă pe vârful unei culmi 
aflate între ei şi ocean, în timp ce Ivan şi pilotul scrutau orizontul care se 
vedea din gura peşterii; însă, oricât de departe ar fi văzut, chiar şi cu 
ajutorul telescopului, nici o pânză nu se zărea în largul mării. 

Poate că pilotul auzise zgomotul unei bucăţi de piatră ce căzuse de la 
locul ei, sărind din stâncă în stâncă până în vale. Prăbuşirea speranţelor 
lor le afectă somnul, aşa că zorii îi găsiră gata să-şi urmeze drumul. 

Ca să evite stâncile, coborâră într-o râpă, unde pierdură din vedere 
marea pentru un timp; însă, după un drum de două ore, ajunseră într-o 
câmpie deschisă, de unde se vedeau valurile strălucind în lumina 
soarelui; ici acolo, de-a lungul coastei, magnifice aisberguri scânteiau sub 
razele care nu le puteau topi. Câmpia era mărginită de un şir de dealuri, 
cu deschidere în dreapta; coborându-le, ajunseră într-o vâlcea, 

înconjurată de culmi şi traversată de un pârâu limpede şi rapid; hotărâră 
să se oprească aici şi să se odihnească după trudnica lor călătorie. 
Eliberară şi renul, care avea hrană din belşug, fiindcă valea era căptuşită 
cu muşchi şi licheni. Călătorii îşi procurară hrana din pârâu, care era plin 
de peşte, şi ale cărui maluri erau îmbrăcate în hreniţă. Această vale îi 
bucură mult pe călătorii obosiţi. Li se păru că au fost transportaţi dintr-o 
dată în altă lume, iar încântarea lor crescu la vederea unor păsări de apă, 
care trăiau pe malurile pârâului. Era una din văile fertile şi izolate care se 
găsesc şi în alte regiuni pustii şi singuratice asemănătoare 
Spitzbergenului; se gândiră că, dacă ar fi să mai petreacă o iarnă aici, ar 
fi mai bine decât în coliba din munţi. Dar uitaseră că, atunci când iarna îşi 
instaura domnia, valea avea să fie îngropată în zăpadă. 

Valea produce mai mult decât se 
aşteptau 


XPLORATORII noştri nu se grăbeau să părăsească acest loc, aşa că 
hotărâră să ia masa acolo. Aprinseră focul, peste care aşezară nişte 
prăjini lungi; deasupra lor atârnară o oală mare, plină cu apă din pârâu, 
în care intenționau să fiarbă peştele şi hreniţa. Când totul fu pregătit, 
micul grup se aşeză. Cu inimile pline de recunoştinţă, începură să 
mănânce; dintr-odată, tresăriră la auzul unei detunături. 

Săriră cu toţii în picioare. Era sunetul unei arme. Speriat de zgomot, 
renul fugi la deal. 

O altă împuşcătură se auzi. 

Nu era o iluzie. Ceasul eliberării lor sosise. Nici unul nu vorbea; parcă 
nici nu se puteau mişca. Peste o clipă, auziră zvon de glasuri omeneşti; 
privind în direcţia din care venea, văzură patru oameni pe dealul din faţa 
lor, înarmaţi cu puşti şi îmbrăcaţi ca nişte marinari; priveau uimiţi valea 
şi ocupanţii ei. Un strigăt de bucurie, adânc şi înflăcărat, izbucni 

de pe buzele pilotului şi prietenilor săi, care îşi fluturau pălăriile ca să 
încurajeze apropierea străinilor. 

-Dumnezeu este milostiv! exclamă pilotul. El ne-a auzit rugăciunile şi a 
pus capăt încercărilor noastre! Bunătatea şi îndurarea Lui sunt 
nemărginite! 

Cu aceste cuvinte, îi însoţi pe Alexei şi Ivan care se grăbeau să-i 
întâmpine pe cei care coborau dealul. 


109 
Valea produce mai mult decât se aşteptau 

Nu avură nevoie să ceară ajutor sau să-şi prezinte situaţia! Căpitanul de 
pe Juno stătea în faţa lor. 

Ar fi zadarnic să încercăm să descriem bucuria acestei întâlniri; a fost 
prea mare ca să încapă în cuvinte. Lacrimi de recunoştinţă străluceau în 
ochii bunului căpitan, care îşi îmbrăţişa prietenii iar şi iar. Le jelise mult 
pierderea, pentru care fusese chinuit de remuşcări amare, fiindcă se 
socoteau cauza nenorocirii lor. Venise să-i caute tremurând de teamă, dar 
acum, când îi vedea sănătoşi, nu putea să aleagă cuvintele care să-i 
exprime recunoştinţa. 

Apoi, căpitanul îngenunche în faţa lor, şi, cu lacrimi curgându-i pe obraji, 
înălţă mulţumiri lui Dumnezeu nu doar pentru eliberarea prietenilor săi, 
ci şi pentru eliberarea sufletului său, care îi sfătuise atât de neînţelept pe 
cei doi băieţi. Pilotul şi căpitanul se îmbrăţişară apoi cu căldură. 

După trecerea primelor momente de bucurie, căpitanul îi informă că 
vasul său se află la mică distanţă de țărm, iar barca cu care veniseră se 
afla într-un golfuleţ, dincolo de stânci. Propuse, deci, să-l însoţească pe 
mare, în loc să se întoarcă la colibă, şi să ancoreze în golful din faţa ei, de 
unde puteau ajunge mai uşor la țărm. Căpitanul îi trimise pe cei trei 
marinari care îl însoțeau să pregătească totul pentru primirea prietenilor 
săi; apoi îi informă că nu văzuse pământul până acum două zile; 
neîndrăznind să se apropie de coastele acelea prăpăstioase, ca să nu se 
ciocnească de aisbergurile încă primejdioase, ancorase la o oarecare 
distanţă, şi trăsese din când în când cu tunul de pe corabie, în speranţa 
că cei de pe insulă vor auzi că eliberarea se apropia. Acesta fusese 
sunetul pe care îl auzise pilotul. 

Soarta lui Juno 


VĂZÂND semnalul care spunea că cei trei ajunseseră pe țărm şi că îşi 
puteau petrece iarna în siguranţă pe insulă, nu pierduseră timpul. 

în timp ce căpitanul era ocupat cu pregătirea oamenilor, pilotul secund îl 
întrerupse, cu o faţă care anunţa apropierea unei mari nenorociri. 
-Putem să părăsim corabia noaptea aceasta? spuse el. Furtuna este 
aproape, iar consecinţele ei sunt imprevizibile; nu putem fi siguri că vom 
rezista. 

Fără să piardă nici o clipă, acţionară după sfatul pilotului, deşi căpitanul 
ştia că, dacă vor părăsi corabia atât de repede, vor pierde toate 
mijloacele de subzistență şi, chiar dacă vor scăpa de moartea care venea 
pe apă, vor pieri de o moarte la fel de groaznică. însă nu aveau de unde 
alege, de aceea hotărâră să asculte avertismentul oferit. 

Furtuna prevăzută de pilot veni cu furie neaşteptată; zăpada cădea cu 
fulgi mari; violenţa vântului conduse aisbergurile între care era prinsă 
corabia, departe de pământul pe care sperau să-şi afle izbăvirea. 
Căpitanul văzu că gheaţa din jurul lor se rupea, dar nu era o parte a 
insulei pe care se aflau prietenii lui. 

-Doamne, ai milă de sărmanii noştri tovarăşi! exclamă el, văzând că 
uraganul ducea tot mai departe de pământ blocurile de gheaţă de care 
era prinsă corabia. Nu îi vom vedea niciodată. Cât despre noi, trebuie să 
ne supunem voinţei lui Dumnezeu; dacă vom supravieţui furtunii, vom 
trăi. 

Cuvintele acestea întăriră curajul nefericitului echipaj; căpitanul avu grijă 
să nu-şi dea pe faţă temerile, care îi depăşeau cu mult speranţele. Se 
temea că blocurile de gheaţă vor zdrobi corabia, că vor fi distruşi în orice 
moment de furia furtunii. Ştia că, dacă vor scăpa de pericolul acesta şi 
vor ajunge în larg, vor schimba o primejdie cu alta, fiindcă vor fi la 
cheremul valurilor şi vânturilor. Timp de trei zile şi trei nopţi, furtuna 
urlă cu mânie în jurul corăbiei; în cele din urmă, când cerul se însenină şi 
vântul se linişti, nu mai văzură nici o urmă de pământ - doar o întindere 
nesfârşită de ape, presărată cu bucăţi mari de gheaţă, purtate de valurile 
încă neliniştite. 

Rămânea o singură speranţă; singura lor şansă de scăpare era să 
întâlnească o corabie care zăbovise la aceste latitudini primejdioase. 
Vegheară mereu. Felinarul ardea zi şi noapte în capătul catargului, şi, din 
când în când îşi descărcau puştile, în speranţa că vor fi auziţi de vreo 
corabie. 

Salvarea 


RELE îngrozitoare treceau una după alta, iar speranţa se stinse chiar şi în 
inimile cele mai optimiste, când, dintr-o dată, se auzi strigătul omului 
care veghea: 

-O corabie! O corabie! Suntem salvaţi! 

Este zadarnic să încerci să descrii bucuria şi recunoştinţa echipajului la 
această neaşteptată eliberare, sau neliniştea cu care aşteptau barca ce 
avea să le vină în ajutor. Blocurile de gheaţă care pluteau înjur prezentau 
unele riscuri, iar corabia, care se afla la dispoziţia gheţurilor, părea 
purtată spre distrugere de gheaţa care o prinsese ca un scut. 

Corabia daneză sortită să salveze echipajul nefericitei Juno se afla la o 
oarecare distanţă, departe de blocurile de gheaţă care o întemniţau pe 
Juno, purtând-o departe de coastele Spitzbergenului; fiindcă orice 
apropiere de aisberguri i-ar fi fost fatală celei dintâi, echipajul de pe Juno 
putea fi salvat doar cu ajutorul bărcii. 

încercarea reuşi. Cei care se credeau pierduţi ajunseră în siguranţă la 
bordul corăbiei daneze, care se îndepărta cu repeziciune de mările 
acestea periculoase. Naufragiaţii vedeau cu bucurie cum se îndepărtează 
de toate pericolele 

care îi ameninţă pe marinarii prinşi la aceste latitudini, apropiindu-se de 
ape mai sudice, libere de gheaţa care stăpâneşte mările nordice. 

După ce ajunse la Copenhaga, căpitanul lui Juno făcu pregătiri grabnice 
pentru a se întoarce în Anglia; înainte de asta, însă, îi scrise negustorului 
Ozaroff, povestindu-i cele întâmplate şi înştiinţându-1 de soarta fiului şi 
nepotului său, care se aflau pe insula Spitzbergen, unde ajunseseră în 
siguranţă cu pilotul. îndulci vestea aceasta tristă asigurându-l că va porni 
cu prima corabie, de îndată ce vremea va îngădui pescuitul pe coastele 
acelea nordice, în căutarea celor doi prieteni ai săi şi a pilotului; spuse de 
asemenea că avea mustrări de conştiinţă, fiindcă îi condusese pe un drum 
care sfârşise atât de tragic, şi că nu îşi va găsi liniştea până când nu îi va 
aduce pe cei doi tineri acasă, în siguranţă. 

Părăsesc insula 


N timp ce căpitanul povestea ce se întâmplase după ce se îndepărtase de 
coasta pe care ei îşi petrecuseră iarna, barca se apropia cu repeziciune 
de acea parte a insulei unde puteau ancora, ca să ajungă la colibă. Cu 
simţăminte de uimire şi admiraţie, căpitanul şi marinarii care îl însoțeau 
priviră toate invențiile realizate de pilot şi tovarăşii săi în timpul 
îndelungii lor şederi pe insulă. Examinară totul cu interes, iar căpitanul, 
după ce trimise barca la corabie să anunţe cele întâmplate, hotări să 
rămână cu prietenii lui pe insulă ca să pregătească plecarea. 


în semn de recunoştinţă pentru multele binefaceri cu care fuseseră 
învredniciţi, ca şi pentru eliberarea lor finală, pilotul şi tinerii săi tovarăşi 
hotărâră să facă tot ce le stătea în putere ca să îndulcească traiul altor 
nefericiţi aruncaţi aici prin munca şi experienţa lor. Proviziile adunate 
fură depozitate cu grijă, ferite de umezeală şi stricăciune; uneltele, care 
fuseseră reparate şi construite cu atâta trudă şi îndemânare, fură aşezate 
într-un loc sigur; în cele din urmă, scriseră o scurtă relatare a şederii lor 
în locul acela, cu instrucţiuni şi informaţii valoroase. Adăugară câteva 
indicaţii în privinţa articolelor lăsate. Ivan, care tradusese documentul 

în limba engleză, îl puse într-o cutie de tablă, aşezată pe masa la care 
mâncaseră de atâtea ori. 

Fiindcă totul era gata, se pregătiră de plecare, înălţând o rugăciune de 
recunoştinţă pentru eliberarea lor, ca şi pentru ocrotirea de care 
avuseseră parte în timpul încercării. Dumnezeu schimbase durerea în 
bucurie, iar inimile lor erau pline de recunoştinţă, gândindu-se că scapă 
din această temniţă întunecoasă, ca să se întoarcă la casa şi la prietenii 


lor. 
CAPITOLUL XLVI 


întoarcerea la Arhanghelsk 


TRECEM peste călătoria lungă şi obositoare de care avură parte la 
întoarcere. 

în timpul ei, nu se întâmplă nimic deosebit; şi, oricât de nerăbdători ar fi 
fost tinerii noştri prieteni să ajungă în patria şi căminul lor, avuseseră 
parte de destule lecţii de răbdare şi supunere, pentru ca acum să-şi 
menţină calmul şi stăpânirea de sine, urmând exemplul bunului pilot. Ii 
lăsăm pe cititorii noştri să-şi imagineze ce au simţit la vederea ţărmurilor 
natale, atunci când au ajuns în siguranţă în portul Arhanghelsk. 

Vestea întoarcerii lor ajunse în curând la urechile tuturor celor interesaţi. 
Nu avură nevoie de soli care să o vestească. Mulţi se grăbiră să-l 
înştiinţeze pe negustorul Ozaroff. Simpatia faţă de el era adâncă şi 
deplină, ca şi simţămintele pentru familia pilotului, fiindcă amândoi se 
bucurau de stima şi respectul concetăţenilor. 

Acest lucru se vedea acum pe deplin în bucuria cauzată de întoarcerea 
celor care fuseseră consideraţi pierduţi. 

în curând, pilotul fu înconjurat de copii şi soţie, iar Alexei şi Ivan fură 
îmbrăţişaţi de Ozaroff, fericit şi recunoscător. Nici un cuvânt de reproş 
nu-i ieşi de pe buze. 

Naufragiaţi, dar nu pieduți 
Ştia prin ce trecuseră şi spera că vieţile lor vor căpăta un alt curs în urma 


acestei lecţii, îngăduită de Cel Atotputernic. 

îşi amintea că „Domnul pedepseşte pe cei pe care îi iubeşte", de aceea se 
mulțumea să aştepte roadele pedepsei. 

Putem să ne imaginăm bucuria celor trei oameni, care fuseseră atâta timp 
singuri şi izolaţi, şi care erau acum înconjurați de toţi cei iubiţi. 


Prin bunătatea lui Ozaroff, pilotul putu să renunţe la periculoasa lui 
îndeletnicire. Sănătatea lui se degradase mult, de aceea avea nevoie de 
odihnă, trupească şi sufletească. Această odihnă îi fu asigurată de 
Ozaroff, care voia să-i răsplătească bunătatea dovedită faţă de fiul şi 
nepotul său, dar şi să-şi manifeste recunoştinţa pentru lecţiile de credinţă 
şi înţelepciune învăţate de ei. 

Viitorul vieților lor a dovedit că aceste lecţii nu au rămas zadarnice. 
Alexei urmă dorinţa tatălui său preluând afacerea. Se dedică întru totul 
chemării care îl aşezase pe Ozaroff în rândul celor mai independenţi şi 
respectaţi negustori din porturile ruseşti. 

Ivan, care primise aprobarea şi consimţământul unchiului său, urmă o 
cariera de marinar, unde ajunse la un rang înalt, prin hotărârea, curajul şi 
cunoştinţele sale. 

Vă lăsăm pe voi să judecaţi dacă această poveste este adevărată sau doar 
o fantezie. Dorim însă să vă rugăm să nu uitaţi că există un Dumnezeu 
îndurător care doreşte să-şi cruţe copiii de naufragiul care urmează 
nebuniei lor. Dacă există un lucru demn de a fi învăţat, acesta este frica 
de Dumnezeu şi păzirea poruncilor Lui. 

„Ferice de omul care nu se duce la sfatul celor răi, nu se opreşte pe calea 
celor păcătoşi, şi nu se aşează pe scaunul celor batjocoritori! Ci îşi 
găseşte plăcerea în Legea Domnului, şi zi şi noapte cugetă la Legea Lui! 
El este ca un pom sădit 

lângă un izvor de apă, care îşi dă rodul la vremea lui, ale cărui frunze nu 
se veştejesc: tot ce începe, duce la bun sfârşit." 

Psalmi 1:1-3 

- sfârşit - 

